‘Toner’ Bebas Alkohol Pilihan Dari ‘Drugstore’. Garenti Selamat Untuk Semua Jenis Kulit Wajah!

Pelbagai lambakan produk kecantikan yang dijual di pasaran kini. Namun sebagai pengguna kita perlu berhati-hati bimbang produk dijual mempunyai kandungan bahan yang tidak selamat untuk kulit, misalnya alkohol.

Menurutnya jangan gunakan produk ada alkohol terutamanya bagi mereka yang mempunyai masalah kulit sensitif.

Pemakaian toner juga penting kerana berfungsi untuk bersihkan kotoran yang tidak habis dicuci. Ia juga penting untuk kembalkan pH kulit kita selepas mencuci muka. Juga berfungsi untuk menutup kembali pores  yang terbuka besar.


Siapa Kata Pakai Jeans Tak Boleh Terlihat Formal? Ikuti 5 Tip Ini!

Seluar jeans sinonim dengan gaya pakaian kasual dan sering dianggap tidak formal. Namun dengan padanan yang sesuai, anda boleh terlihat formal dengan jeans. Bolehlah pakai ke majlis formal ataupun ke office!

Jeans adalah sejenis seluar yang diperbuat daripada bahan yang dipanggil “denim” yang mula dibuat di bandar Nimes Perancis. Nama denim itu diambil sempena nama bandar kelahiran seluar jeans tersebut iaitu bandar ‘de Nîmes’.

Seluar jeans denim pertama kali menjadi popular pada tahun 1873 apabila tukang jahit Amerika mula mengukuhkan seluar mereka dengan rivet, fesyen jeans ini telah pergi jauh sejak itu. Daripada pelombong kepada fesyen, seluar jeans telah menjadi ‘must-have‘ item di mana-mana.

Setiap orang terutamanya wanita mempunyai sekurang-kurangnya sepasang jeans di dalam almari mereka. Selalunya, kita hanya akan memakai jeans untuk terlihat kasual atau untuk  menghadiri acara tertentu yang bertemakan “jeans”. Pernah tak anda terfikir mahu gayakan jeans untuk acara formal, tapi risau tidak kena dengan tema. Usah risau lagi, berikut adalah 5 cara memakai dan padanan jeans untuk terlihat formal:

Satu cara untuk menjadikan penampilan kasual jeans anda terlihat jauh daripada ‘semberono’ ataupun terlalu santai adalah dengan menggabungkannya dengan luaran jeans penuh statement dan kasut heels yang menarik perhatian semua orang. Contohnya, anda boleh memilih jeans warna gelap yang mempunyai kesan lebih formal daripada seluar jeans berwarna biru muda. Sebagai pelengkap, kenakan sepatu pumps seperti sepatu merah dari Bottega Veneta ini untuk memberikan sentuhan akhir yang lebih sleek. Dijamin tiada siapa yang akan menilai anda kurang berpakaian(underdress) dengan kombinasi ini.

Satu lagi campuran dan padanan yang menjadikan seluar jeans kelihatan lebih formal ialah menggandingkannya dengan bahagian atas putih neutral. Untuk penampilan klasik seperti blaus Fendi ini, anda boleh memilih bahagian atas konservatif, tertutup atau tampil berani dengan baju atasan Alexandre Vauthier. Lengkapkan penampilan dengan kasut yang berani seperti pumps dalam balutan motif animal print dari Zimmermann ini.

Selain itu, buat anda yang menginginkan pilihan lain yang mudah untuk dibeli, anda juga boleh memadankan baju putih dan kasut balutan motif animal print daripada Shein ini. Sekarang ini semuanya di hujung jari, anda hanya perlu menekan butang pembelian. Bolehlah pakai untuk ke pejabat esok! Pasti bergaya dan classy.

Tidak ada yang salah dengan renda hitam. Buat para hijabi, jangan lupa padankan dengan turtleneck berwarna hitam. Untuk menjadikan seluar jeans anda sesuai digunakan dalam acara formal, anda boleh cuba memadankannya dengan pakaian atas jenis ini. Kemudian padankan dengan kombo aksesori klasik yang lain iaitu tali pinggang logo dan loafers.

Padankan dengan seluar jeans hitam dan blazer yang disesuaikan untuk ilusi jahitan yang disesuaikan. Blazer bertekstur hitam dengan sentuhan jalur emas pada lengan baju dari Sean & Sheila ini boleh menjadi pilihan anda. Anda boleh memakai turtleneck sebagai pakaian dalam untuk penampilan yang lebih anggun.

Bagi anda yang suka kelihatan feminin, gabungkan seluar jeans dengan top lace yang romantik seperti top dari Shein ini. Jangan lupa padankan dengan turtleneck sebagai lapisan dalam ya. Untuk nampak lebih manis, padankan penampilan anda dengan sandal bertumit tinggi bertali nipis untuk menambahkan kesan feminin.

Ha! demikianlah beberapa inspirasi padanan untuk memakai jeans agar terlihat formal. Untuk para hijabi, perlu berhati-hati ya agar segalanya masih menepati syariah. Padankan dengan turtleneck ataupun inner baju yang bersesuaian. Selamat mencuba!


Malunya Bila Bibir Hitam! Jom Cuba 10 Cara Ini Agar Bibir Kekal Merah & Mungil.

Aduh, malunya rasa bila bibir kelihatan hitam dan tidak bermaya. Bila bibir hitam, wajah pun nampak kusam dan tidak berseri. Sebagai seorang wanita, tentu anda berasa malu dan tidak berkeyakinan untuk berhadapan dengan orang ramai.

Ada banyak sebab mengapa bibir boleh menjadi hitam. Antaranya adalah perubahan hormon, kekurangan zat besi, mengambil ubat-ubatan tertentu, sinaran matahari dan masalah bibir yang kering disebabkan tiada kelenjar minyak pada bibir.

Warna bibir yang sihat akan kelihatan segar, lembap dan berwarna merah. Sekiranya anda mahu mendapatkan bibir yang merah secara semula jadi, jom cuba 10 petua dengan hanya menggunakan bahan alami.

Buah ini banyak dijual di pasar raya dan mudah untuk anda mendapatkannya. Ia memiliki antioksidan yang tinggi hingga mampu menjaga kesihatan kulit bibir seperti menanggal sel kulit mati dan melembap serta menghilangkan warna hitam pada bibir. Caranya mudah sahaja:

Campuran gliserin dan air mawar dikatakan dapat menghilangkan warna hitam pada bibir. Untuk mengatasi masalah bibir hitam dan kering, anda boleh:

Daun pudina berkhasiat dalam menghilangkan noda pada bibir sehingga warna bibir kelihatan merah dan segar. Lakukannya sebanyak 2 kali sehari untuk hasil yang maksimum.

Lemon mengandungi kandungan yang membantu mencerahkan kulit termasuklah bibir. Jadi, anda boleh campurkannya dengan kunyit di mana ia dapat mengubah pigmen warna pada bibir.

Manakala minyak almond mengandungi vitamin E yang mampu melembapkan dan memberi nutrisi pada bibir.

Kandungan vitamin E yang ada pada mentega mampu mencerahkan bibir. Madu pula mengandungi antioksidan yang dapat mencegah bibir kusam dan kering sehingga bibir yang hitam boleh berubah menjadi merah.

Bunga mawar memiliki khasiat yang luar biasa untuk menghilangkan noda hitam pada bibir. Cara pemakaiannya:

Kandungan minyak kelapa dikatakan mampu menjaga bibir agar kekal lembap dan sihat. Salah satu cara menghilangkan bibir hitam disebabkan oleh rokok adalah dengan mengoles minyak kelapa pada waktu pagi dam malam.

Campuran limau nipis dan madu tidak hanya berguna untuk menghilangkan noda hitam pada bibir. Malah, bibir pun akan jadi merah menyerlah.

Timun memiliki kandungan yang dapat memberi nutrisi pada bibir sehingga bibir menjadi mungil, lembut dan cerah. Caranya:

Tomato selalu digunakan untuk menjaga kesihatan bibir termasuklah menghilangkan rona hitam pada bibir.


Ambil 320 Jam Untuk Disiapkan, Tudung Bawal RM100k Diiktiraf Termahal Di Muka Bumi Tuhan

Pertama di dunia, jenama tudung bawal terkenal iaitu Bawal Exclusive mempersembahkan sehelai tudung termahal di muka bumi Tuhan yang bernilai RM 100,000 bersempena dengan pembukaan Private Lounge Bawal Exclusive yang akan dibuka dalam tempoh terdekat ini di Puchong, Selangor.

Mesti ramai yang tertanya-tanya siapakah insan bertuah yang akan membeli dan memiliki tudung ini. Sebenarnya,tudung ini merupakan pemberian khas daripada Swarovski kepada Bawal Exclusive sebagai tanda penghargaan kerana telah menjadi antara pemborong terbesar di dunia sejak dari dahulu lagi selain meraikan ulang tahun Swarovski yang ke 125 tahun.

Menariknya, tudung yang direka oleh pengasas Bawal Exclusive, Hasliza Maysuri dan Mohd Rosli Awang ini telah mencatat sejarahnya yang tersendiri apabila diiktiraf dalam Malaysia Book of Records sebagai tudung termahal yang pernah dihasilkan di dunia.

Tudung berdiameter 1.14 meter x 1.14 meter ini telah ditaburi 7,512 batuan kristal Swarovski dan mengambil masa selama 320 jam untuk disiapkan oleh 12 orang pekerja Swarovski di Austria. Rekaan yang melatari tudung ini merupakan idea Hasliza sendiri dan telah direalisasikan oleh Austria Swarovski Head of Design Team.

Jelas Hasliza, menerusi pelancaran tudung dan butik mewah terbaharunya, ia melambangkan bahawa peniaga Islam juga mampu berjaya dan berdiri bersama jenama lain.

Tambahnya lagi, tudung itu tidak akan dijual kepada mana-mana pihak dan akan dijadikan bahan pameran di butik baharunya yang dijangka dilancarkan pada 1 September ini.


Kekal Wangi Tanpa Bau Ketiak, Boleh Cuba Cara Alami Guna Bahan Dapur

Tentu keadaan menjadi serba tidak keruan apabila bau ketiak mula terhidu. Sayang sekali, penampilan menarik tapi bau badan ‘pekat menyengit’. Bertambah haru apabila situasi ini berlaku di ruang tertutup seperti dalam kenderaan awam, lif, ruang menunggu atau kedai makan berhawa dingin. Ia pasti menimbulkan rasa tidak selesa, ‘sesak nafas’ dan mual.

Tetapi tahukah anda, terdapat beberapa cara untuk menghilangkan bau badan atau bau ketiak. Usaha kena ada. Jangan biarkan masalah ini terus berlarutan kerana ia boleh menyebabkan kawan-kawan menjauhkan diri.

NAK KEKAL BAU WANGI?

Bila ada bau badan atau bau ketiak tu mesti buatkan kita rasa down, malu and moody sepanjang hari la walaupun dah pakai deodorant. Ni haa Auntie Rina kongsi petua orang dulu dulu nak hilangkan bau badan. Meh tolong kawan-kawan yang ada masalah ni tau! Jangan biarkan dia sensorang. Jom cuba!

HIJABISTA: Sayang sekali kalau penampilan yang cantik dan menawan ‘dicacatkan’ dengan bau ketiak yang menyegit. Oleh itu pastikan anda menjaga kebersihan kerana bau ketiak yang kuat boleh membuatkan penampilan diri anda turut terkesan.


Setelah ‘Try & Error’ Lepas Setahun Guna, Inilah 15 Pilihan ‘Sunblock’ Paling Bajet & Sesuai Untuk Hijabi

Sebagai wanita, kita memang perlu menjaga kecantikan wajah. Selain bedak asas, pemakaian sunblock itu juga penting terutama bagi hijabi untuk mengelakkan masalah seperti anti-aging. Penggunaannya perlu setiap hari untuk menjaga kulit wajah agar tidak terlihat kusam. Pelbagai lambakan produk sunblock yang dijual di pasaran dan setiap satunya mempunyai kelebihan tersendiri.


Lakukan Ibadah Harian & Ramadan Lebih Selesa. Fenomena Abaya ‘Pleated’ Abayalubnaa Trendsetter Industri Fesyen

Koleksi jubah abaya dewasa ini amat popular bukan sahaja di kalangan wanita dewasa, malah turut mendapat tempat di hati gadis remaja. Antara sebab ramai yang mengemari jubah abaya kerana ia ringkas dan cepat untuk disarungkan. Sesuai untuk pelbagai majlis!

Pada tahun 2020, Abayalubnaa menjadi trendsetter dalam industri fesyen sederhana dengan melancarkan barisan abaya eksklusif mereka dalam pilihan warna pastel yang tidak pernah ditawarkan oleh jenama lain di Malaysia. Disebabkan permintaan yang semakin meningkat untuk reka bentuk mengagumkan, AbayaLubnaa kemudiannya memutuskan untuk membawa jenama mereka ke dalam ruang runcit dengan membuka Kedai Konsep pertama di SHOPPES Four Seasons Place Hotel pada tahun 2020.

Kini, Abayalubnaa melangkah setapak ke hadapan lagi dengan pembukaan sebuah lagi butik Abayalubnaa yang terletak di NEO Damansara, Damansara Perdana.

Abayalubnaa turut memasarkan koleksi produk terbarunya #EnchantedRaya dimana 20 pilihan rekaan abaya ekslusif khas untuk pelanggan Abayalubnaa mempunyai lebih pilihan perincian, penggunaan fabrik, pelbagai warna dan siluet yang sesuai untuk wanita dari semua saiz.

Di majlis pembukaan ini juga Abayalubna memperkenalkan rekaan koleksi baju lelaki terbaru berkolaborasi dengan jenama terbaru, Dindaakandaa. Dengan kempen “Just Be You”, Inovasi koleksi jubah dan kurta kontemporari lelaki ini direka agar boleh dipakai untuk semua golongan lelaki dari pelbagai peringkat umur juga sesuai untuk ke semua majlis atau selepas musim perayaan.

Walaupun mengalami tahun yang mencabar akibat pandemik, AbayaLubnaa mengekalkan momentum kejayaan mereka yang semakin meningkat dengan terus menghasilkan rekaan yang diminati peminat fesyen sederhana.

Eksklusif bersempena Ramadan di kesemua Butik Abayalubnaa (SHOPPES at Four Seasons Place & NEO Damansara), koleksi #RamadanRaya22 dilancarkan sempena pembukaan butik baharu pada 26 Mac 2022 yang lalu, dimana 10 koleksi rekaan abaya sangat sesuai dipakai ketika melakukan ibadah ramadan juga untuk berziarah raya. Koleksi ini memberi peluang kepada lebih ramai pelanggan Abayalubnaa untuk merasai kualiti premium Abayalubnaa dan dapat melakukan ibadah juga kegiatan harian di bulan Ramadan dengan lebih selesa dan sempurna.

Pastinya koleksi-koleksi Abayalubna tidak mengecewakan seperti, Senorita, reka bentuk abaya berlipat mereka menjadi fenomena dan menjadi viral dalam talian pada tahun 2021 (walaupun ia dilancarkan semasa wabak COVID-19 menjejaskan banyak perniagaan di Malaysia). Pelakon, model dan usahawan, Mira Filzah turut memakai Senorita semasa majlis perkahwinannya yang menunjukkan betapa popularnya jenama itu dalam kalangan selebriti di Malaysia.

Video dan rakaman tetamu perkahwinan yang menghadiri majlis perkahwinan selebriti terkenal Malaysia, Neelofa bertemakan putih dalam rekaan AbayaLubnaa turut menjadi tular di pelbagai platform media sosial. AbayaLubnaa telah berada di tempat no.1, dengan jumlah jualan terbanyak, muncul sebagai peneraju di antara kedai yang dilancarkan semasa pandemic COVID-19.

Peluasan perniagaan AbayaLubnaa diteruskan dengan pembukaan kedai butik konsep Damansara pertama mereka di Neo Damansara pada Mac 2022.

Untuk pembukaan butik terbaru ini, pelbagai tetamu dari kalangan selebriti, AbayaLubnaa menunjukkan penghargaan mereka kepada pelanggan yang dihargai dengan menjadikan mereka tetamu kehormat kerana AbayaLubnaa sentiasa percaya bahawa kesetiaan dan sokongan daripada pelanggan mereka adalah sebab jenama itu berjaya walaupun dalam masa yang paling sukar.

Sentiasa percaya bahawa kesetiaan dan sokongan daripada pelanggan mereka adalah bukti dan penyebab jenama ABAYALUBNAA sentiasa relevan dan lokasi yang strategi ini bagi memudahkan pengikut memiliki AbayaLubnaa.

Antara tip yang boleh dijadikan rujukan semasa membeli jubah abaya bagi pemula:

Kain jubah sangat memainkan peranan penting dalam keselesaan, secara umum, pemilihan kain sangat penting sebelum anda membeli abaya baru. Pastikan fabriknya selesa, menyerap peluh dan mempunyai pengudaraan yang baik. Boleh dikatakan hampir semua jenis kain sesuai untuk dibuat jubah. Asalkan ia tidak melekap pada tubuh.

Jubah abaya hitam adalah warna paling di gemari dan sering menjadi pilihan ramai muslimah. Jubah hitam juga boleh secara umumnya di kategorikan kepada jenis abaya kosong dan abaya berhias batu dan sulaman.

Saiz abaya import berbeza dengan jubah abaya yang dijahit di Malaysia. Jadi, untuk memastikan jubah yang dibeli sesuai saiznya dengan badan anda, seeloknya tanya dahulu penjual tersebut.

Pelbagai kategori abaya di pasaran, bergantung kepada bajet anda. Tak semestinya yang mahal lebih bagus dari yang murah kan? Sebab harga abaya mahal dipengaruhi perhiasan. Jubah yang terlampau mahal amat sukar penjagaannya.

Mungkin untuk acara istimewa, tidak salah untuk berpakaian cantik. Tetapi jubah abaya yang digunakan untuk majlis ilmu dan bersilaturahim kebiasaanya lebih sesuai dengan abaya yang sederhana.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ikuti 5 Tip Ini Untuk Kelihatan Cantik Tanpa Gunakan Sebarang ‘Make-up’!

Ramai antara dari kita yang suka mengenakan solekan ‘natural‘ ataupun no-make up look untuk dapatkan wajah yang kelihatan sihat tanpa solekan yang heavy. Tapi siapa tahu sebenarnya ianya bukan sekadar solekan sahaja.

Hari ini kita akan rungkaikan beberapa cara untuk anda dapatkan kulit wajah yang cantik tanpa solekan! Barulah orang puji kita kelihatan lebih menawan dan berkarisma tanpa bantuan make up!

Ada beberapa tip yang dikongsikan oleh Fit & Happy Girls, yang boleh anda ikuti untuk dapatkan wajah yang lebih rapi dan tampak bersiap!

Bukan cukur kening ya sis! Kami menyarankan untuk anda kemaskan bulu kening dengan brow-mascara atau gel mascara untuk berikan satu efek kemasan yang lebih rapi. Barulah kening yang togel kelihatan lebat atau kening yang berserabut kelihatan lebih teratur tersusun di muka.

Seperti namanya, pelembap bibir berfungsi untuk berikan kelembapan yang cukup untuk permukaan bibir anda. Tapi jangan pula gunakan yang tiada warna kerana ia akan membuatkan bibir anda kelihatan pucat. Pakai pelembap bibir yang ada sedikit warna natural, barulah kelihatan mungil dan cantik.

Sudah 2023, kenapa ada yang malas gunakan sunscreen? Mungkin sekarang anda rasa leceh untuk menggunakan sunscreen dalam kehidupan seharian kerana mahu cepat atau tidak mahu ‘memudaratkan’ kulit.

Apa yang anda kena faham, sunscreen banyak membantu melindungi kulit dari terdedah pada sinaran matahari yang boleh berikan kesan-kesan tompok gelap di muka. Malah, ia juga boleh menghalang kesan penuaan, dengan itu bolehlah anda kekalkan keremejaan meski pun melanjut usia.

Ya, minum air masak memang menjadi satu kelaziman dan sudah biasa kita dengar dalam penjagaan kecantikan kulit. Seperti yang kita tahu badan kita mengandungi sebanyak 70% air, jadi jika kurang air boleh menyebabkan badan dehidrasi.

Jadi untuk lebih tampil cantik tanpa solekan, anda perlu minum air mencukupi untuk kekal hidrasi. Tambahan, ia boleh menjauhkan diri anda dari masalah kulit yang boleh berlaku seperti kulit kering sehingga menggelupas.

Jika minum dah cukup dan sebagainya, anda perlu pastikan penjagaan kulit wajah juga terjaga. Rutin kecantikan harus diutamakan serta menjadi kewajipan dalam menjaga keremajaan anda dari masalah-masalah kulit seperti jerawat.

Sumber: Fit & Happy Girls


Apa Itu ‘Bahan Aktif’ Dalam Skincare Dan Tip Memilih Yang Tepat Dengan Masalah Kulit Wajah.

Wajib tahu bahan aktif yang terkandung pada produk skincare yang anda gunakan. Tujuannya adalah agar penggunaanya tepat pada sasaran. Selain itu, dengan mengetahui bahan aktif apa yang terkandung pada produk skincare yang digunakan, anda juga boleh mencegah kesalahan menggabungkan atau memakai bersamaan produk skincare dengan kandungan bahan aktif yang saling bertebung fungsinya.

Setiap bahan aktif yang digunakan mestilah disokong ataupun dibuktikan fungsinya melalui kajian-kajian saintifik bukan berdasarkan kepada testimoni pengguna. Kajian terhadap bahan aktif dalam kosmetik ini bukan sahaja membuktikan keberkesanannya tetapi juga mengkaji keselamatan dan kesannya terhadap kulit kita.

Agar tidak bingung, jom semak lebih lanjut tentang apa itu bahan aktif dan tip memilih yang tepat sesuai masalah kulit anda.

Pada dasarnya bahan aktif adalah bahan atau kandungan kimia pada produk skincare yang aktif mensasarkan atau mengatasi satu masalah kulit. Misalnya masalah hiperpigmentasi, penuaan atau jerawat. Penggunaan bahan aktif akan menimbulkan perubahan fizik atau yang tidak kelihatan mata pada penampilan kulit.

Semua bahan yang tergolong ke dalam “bahan aktif” memiliki data ilmiah mengenai efektivitinya dalam mengatasi masalah kulit tersebut. Untuk itu anda akan boleh merasakan manfaatnya ketika menggunakannya secara kerap di dalam rutin skincare anda sehari-hari.

Kandungan bahan aktif pada semua produk skincare akan mudah diketahui kerana biasanya jadi bahan utama dari skincare tersebut. Umumnya brand skincare akan menyebutkannya dalam keterangan nama atau varian produk atau menuliskannya di urutan teratas isi kandungan bahan produk tersebut.

Pada isi kandungan, biasanya bahan yang paling tinggi konsentrasinya atau kandungan utama akan dituliskan lebih utama. Jadi urutan penulisannya adalah dari yang paling tinggi kandungannya hingga yang paling rendah.

Tapi boleh juga bahan aktif tidak jadi kandungan utama dari produk tersebut. Untuk itu anda perlu menyemak pada isi kandungan bahan atau ingredients. Soalnya ada beberapa bahan aktif yang memang konsentrasi atau kandungannya tidak boleh terlalu tinggi. Namun jika konsentrasinya pun terlalu sedikit, boleh jadi tidak akan mendapatkan perubahan atau hasil yang diinginkan.

Untuk kulit yang berjerawat anda boleh mencuba bahan aktif seperti tea tree, green tea, centella asiatica, salicylic acid hingga benzoyl peroxide. Tea tree, green tea dan centella asiatica atau cica merupakan bahan yang alami sehingga cenderung lebih selamat digunakan, khususnya untuk yang berkulit sensitif. Walau pun tea tree biasa jadi agak keras.

BHA merupaka exfoliant untuk mengeksfoliasi kulit sehingga pori bersih dari sel kulit mati dan sebum berlebih yang sering kali jadi pendorong jerawat. Kadang agak tidak sesuai juga untuk yang berkulit sensitif. Sedangkan benzoyl peroxide efektif membunuh bakteria penyebab jerawat hanya saja bersifat cukup keras dan sering buat kulit jadi kering hingga mengelupas.

Untuk penuaan anda boleh menggunakan skincare dengan kandungan retinol atau glycolic acid. Retinol sangat dikenali baik untuk melawan penuaan kerana mampu mempercepat regenerasi kulit, meningkatkan produksi kolagen, mengecilkan pori dan mengurangi hiperpigmentasi.

Sayangnya, retinol termasuk bahan yang cukup keras dan tidak selamat digunakan oleh ibu hamil dan sedang menyusu. Sebagai alternatif bahan yang lebih lembut adalah gycolic acid. Bahan ini mampu mengeksfoliasi kulit dengan baik dan lembut, merangsang produksi kolagen dan mengurangi penampakan garis halus juga kedutan. Gunakan skincare yang diformulasikan dengan lebih dari 10% gycolic acid untuk hasil yang efektif.

Masalah-masalah kulit di atas boleh anda atasi dengan menggunakan vitamin C, alpha arbutin atau galactomyces. Ketiganya berfungsi untuk mengahambat produksi melanin yang boleh menyebabkan hiperpigmentasi dan mampu mencerahkan kulit sehingga warna kulit jadi lebih sekata.

Terkadang anda tidak sedar bahawa kulit anda dehidrasi, apalagi jika jenis berminyak tapi dehidrasi. Agar tidak bingung, anda boleh semak tanda-tanda ini.
Untuk mengatasi kulit yang dehidrasi anda boleh menggunakan bahan seperti ekstrak siput (snail muchin) atau hyaluronic acid anda yang tidak ingin menggunakan bahan dari haiwan.

Keduanya mampu menghidrasi dan melembapkan kulit sehinga terasa lebih anjal, lembap dan kelihatan sihat. Hyaluronic acid akan makin maksima kerjanya jika di satukan dengan sejenis emollient atau pelembap. Misalnya saja shea butter, squalene, beeswax, dimethicone atau ceramides.


Resipi Air Rebusan Untuk Kempiskan Perut & Kekal Ramping 45kg, Pakai Bahan Dapur Je!

Waktu cuti perayaan ini mesti banyak di antara kita yang runsing sebab berat dah naikkan? Iyelah, banyak menjamah pelbagai juadah hidangan yang lazat. Bukan selalu dapat peluang sebegitu!

Jadi, untuk detoks lemak yang sudah terkumpul dalam perut itu, bolehlah cuba mengamalkan air rebusan ini. Air apa itu? Jom kita baca perkongsian dari facebook Nurul Arija ini.

Antara bahan-bahan yang diperlukan.

Seterusnya, letakkan madu.

Mudahnya. Jadi, anda semua dah boleh check bahan-bahan ini kat dapur dan terus sediakan minuman ini ! Mesti kempis perut lepas ini.

kredit: Nurul Arija


Diana Amir Tunai Janji, Kongsi Tutorial Hijab Labuh Untuk Pengikut Di IG, Sempena Sambutan Harijadinya

Siapa tidak mengenali selebriti, Diana Amir. Dia yang merupakan salah seorang pengacara dan juga sangat aktif dalam aktiviti kemanusiaan atau sukarelawan. Sejak mengambil keputusan berhijab, Diana Amir dilihat begitu menjaga penampilannya agar sentisa tampil cantik, selesa dan paling penting menjaga auratnya.

Biarpun  sudah berhijab, tidak membataskannya untuk tampil bergaya mengikut citarasa. Diana lebih senang memilih shawl yang dililit ringkas serta menutup aurat.

Dan sempena sambutan harijadinya, Diana telah membuat tutorial tudung khas buat followernya di laman sosial Instagram.

Menurutnya, dia penah berjanji untuk membuat tutorial tudung tetapi kekangan hal seperti rasa segan, ketidaan neck cover dan sibuk melayan anak-anak menyebabkan hasrat iu tertangguh.

Tetai sebagai birthday treat buat followernya yang bejumlah 1.3 juta, dia telah berkongsi tutorial mudah setiap kali menggayakan shawl panjang. Menurutnya dia selesa menyarung tudung dengan kepanjangan dua meter dan lebar 60 cm.

Malah bagi mengelakkan tudung dipakai sentiasa kemas dan on point, Diana memberi tip dengan memastikan meletakkan beberapa jarum di bahagian kiri kanan tudung agar kekal terletak sehingga akhir majlis dihadiri.

Perkongsiannya ini mendapat respon dari followernya. Malah masing-masing turut mengucapkan selamat hari jadi kepadanya.


Datang Malaysia Untuk Belajar, Tapi Akhirnya Gadis Itali Ini Pilih Islam Sebagai Agama Barunya. Subhanallah!

Siapa sangka tujuan utama datang ke Malaysia adalah untuk menimba ilmu. Tetapi diberikan hidayah oleh Allah apabila akhirnya memilih agama Islam sebagai agama rasmi di bumi Terengganu. Bagi penuntut dari Itali, Giovanna Wolswijk, 24 tahun terbuka hati untuk memilih Islam sebagai agama barunya.

Dia yang ditemui selepas majlis Syahadah di Masjid UMT, Kuala Nerus baru-baru ini.  Giovanna berkata mula tertarik dengan Islam sejak Februari lalu sebelum mengkaji agama Islam dengan lebih mendalam melalui rakan dan ahli agama.

“Hati saya tersentuh setiap kali mendengar alunan al-Quran daripada pembesar suara masjid UMT (Universiti Malaysia Terengganu), sekali gus membuka hati saya mendalami Islam.

“Saya mula menyesuaikan diri dengan memberi salam kepada rakan selain belajar mengucap dua kalimah syahadah.

“Proses pengislaman saya berjalan lancar melalui Pusat Islam Sultan Mahmud (PISM) dan banyak bimbingan diberikan PISM sejak saya mengutarakan keinginan untuk memeluk Islam.

“Perasaan saya sangat tenang sebaik mengucap dua kali syahadah dan teruja bergelar saudara baru,” katanya sebelum ini yang merupakan penganut asal atheist.

Giovanna kini berada di UMT kerana mengikuti pengajian sarjana di Institut Oseanografi dan Sekitaran (INOS).

Pada majlis yang dilangsungkan pada 18 Jun lalu, kelihatan Giovanni tampil cantik dan santun mengenakan hijab bercorak bunga rona biru dengan ditemani rakan-rakannya.


Nampak Simple Tapi Sebenarnya Potong Kuku Suami Bonding Kuat Suami Isteri

Perkahwinan adalah sebahagian daripada liku-liku kehidupan yang dilalui oleh kebanyakan umat manusia. Dalam perkahwinan juga terdapat makna tersirat, kebaikan, faedah dan hikmah yang ditentukan oleh Allah SWT.

Demi menjaga keharmonian dalam rumah tangga sikap tolak ansur itu amat penting. Tidak akan bahagia rumah tangga bika salah seorang mementingkan diri sendiri sehingga akhirnya menjadi pencetus hambarnya hubungan suami isteri.

Agar kebahagiaan dalam rumah tangga terus subur dan mekar, sama ada suami atau pun isteri, masing-masing mesti selalu ‘memberi.’

Untungkan orang tak sihat. Balik dari oustation makan terhidang atas meja,sup sayur,ikan kerisi kegemaran saya.

Baru je nak makan tiba tiba wife cakap jangan makan dulu. Meh sini jari tu nak potong kuku.

Ya Allah. Rupanya kuku saya dah macam pontianak. Malu weh bila kuku panjang kena tegur kat wife. Patutlah wife pandang semacam je sebelum makan.

Time makan tu,wife layankan apa yang saya nak makan. part ini saya mula sebak. teringat mak layan ayah dulu. mak tengok je ayah makan,ayah ajak makan pun mak tak makan,nak bagi suami dia betul betul kenyang,barulah mak makan.

Orang dulu bonding mereka kuat. Betul betul mereka layan pasangan. Bila bercakap beri tumpuan,ada interaksi antara mereka. Bersembang,senyum,sedang makan tu sempat lagi bermanja,siap bersuapan lagi.

Zaman ini waktu makan still lagi mengadap screen. Main HP,makan depan TV. Tangan sumbat nasi,tapi mata kat screen. Sedangkan waktu makan itu adalah masanya untuk kita bercakap dengan keluarga. So please ubah semua itu.

Zaman sekarang,15 minit itu sangat berharga jika kita betul betul beri tumpuan kepada keluarga berbanding 24 jam dirumah tetapi banyak masa dengan gadget,depan tv.

Akhirnya hubungan jadi toksik. Bercakap pun dalam hal hal penting sahaja. Paling teruknya bercakap sebab gaduh. Buka mulut je gaduh,tutup mulut tapi mata depan tv,layan gadget. Anak anak layan game,layan kehidupan mereka sendiri.

Tiada lagi senyuman,gelak tawa,riuh rendah dalam rumah. Sedangkan kita perlu setiap hari bercakap dengan positif,ada rasa simpati terhadap pasangan dan keluarga,ada masa nak bergurau dengan isteri dan anak anak.

Apabila isteri stres,anak anak akan dibesarkan dalam suasana stres. Maka anak anak akan kesunyian. Sebab itu tidak pelik jika ada kanak kanak juga mengalami masalah mental.

Hari ini,perlunya masa emosi untuk keluarga. 1 jam itu betul betul fokus melayani keluarga. Tiada HP,tiada TV,tiada urusan kerja. Bagi attention kepada pasangan. Dengar cerita mereka,dengar rasa hati mereka,banyakkan buat sentuhan kepada mereka,selalu beri senyuman atau flying kiss kepada pasangan.

Peluk eret isteri,paling kurang kena peluk pasangan 5 kali sehari,ya 5 kali,tak percaya buatlah. Layan isteri dengan baik. Nabi Muhammad s.a.w seorang pemimpin dunia,namun Nabi s.a.w akan jadi seorang suami apabila bersama dengan isteri isteri baginda.

Potong kuku pasangan beri bonding yang sangat kuat,rindu sangat sangat moment ini. Disitu ada sentuhan,sentuhan sampai ke hati. Tatap wajah pasangan,renung dalam mata dia,rupanya ada seribu bahasa kasih sayang dan cinta. Dari situlah hati akan tenang melihat pasangan.

Rupanya nak isteri itu tenang,suami wajib bina bonding terhadap pasangan. I love u,i miss u, usap jari,pegang bahu ini adalah ucapan dan perbuatan yang sangat mahal yang kadang kadang kita terlepas pandang.

Bina cinta,bina bahagia insyaallah ketenangan itu akan datang.


Kening Lebat Berseri Tanpa Calitan, Ini Cara Mudah Hijabi Boleh Milikinya!

Kening yang lebat dan strong are here to stay. Maknanya, kening yang natural dan full amat didambakan hijabi. Jika anda merupakan mangsa ‘cabutan’ bulu kening sebelum ini, jangan risau. Ia boleh tumbuh kembali.

Ada tujuh tip yang penting yang anda perlu tahu dan buat bagi mempercepatkan proses pertumbuhan ini.

Ia akan mengambil lebih dari beberapa bulan untuk kening anda mula tumbuh dengan lebat. Jadi, banyakkan bersabar. Jangan anda cabutnya lagi oleh kerana tidak nampak bezanya.

Tidak perlu tergopoh-gapah. Penantian anda akan membuahkan hasil yang memberangsangkan. Sementara itu, gunakan alat solek untuk mendapatkan kening idaman anda.

Suplemen pertumbuhan rambut seperti biotin dan vitamin B boleh membantu kening anda tumbuh dengan lebih cepat. Pastikan juga anda banyak mengambil makanan yang kaya dengan asid lemak omega-3 seperti salmon, kacang walnut dan lepa kacang.

Keguguran rambut adalah signal bahawa tubuh badan anda tidak seimbang. Stres, ketidakstabilan hormon dan kekurangan protein menjadi penyumbang utama.

Jika kening dan rambut anda semakin hari semakin banyak gugur dan menipis dan anxiety bukan puncanya, pergilah berjumpa doktor anda untuk memeriksa darah untuk mengetahui kandungan nutrien dalam badan.

Dengan demand kening tebal masih lagi hangat diperkatakan, maka serum tumbesaran tumbuh bak cendawan di pasaran. Cuba cari yang organik dan natural untuk mengelakkan side effect yang tidak diingini.

Lebih mudah DIY sahaja!

Sebaiknya apa sahaja produk kecantikan atau kosmetik, elakkan dari dioles krim, serum wajah atau foundation kerana ia merencatkan pertumbuhan dan mengakibatkan bulu itu gugur.

Work around your eyebrow dan jangan main sapu sahaja!

Jangan tenyeh sahaja produk makeup pada kening anda sewenang-wenangnya dan tanpa sedar anda mempercepatkan proses keguguran tersebut dengan sapuan makeup yang kuat dan keras.

Berikut ada petua yang boleh anda guna untuk mendapatkan kening yang tebal.

[su_highlight background=”#99b0ff”]Ingin memiliki bulu kening yang tebal, anda harus mencari buah keras dan minyak masak. Kemudian, bakar buah keras hingga hitam kemudian ditumbuk hancur. Campurkan dengan sedikit minyak masak kemudian, sapukan pada bahagian bulu kening.[/su_highlight]
Jadikan kaedah ini sebagai amalan harian anda, anda akan dapati lama-kelamaan kening mulai melebat dan cantik. Selamat mencuba!

TUTORIAL LUKIS KENING TANPA PANTIS


Lepas 11 Tahun Menunggu, Oktovia Manrose Lahirkan Anak Kedua. Janji Mahu Lakukan Perkara Ini!

Pemberian cahaya mata adalah sebuah penantian yang didambakan oleh setiap pasangan yang mendirikan rumah tangga. Anak menjadi bukti cinta serta menambah erat kasih sayang antara pasangan suami isteri.

Baru-baru ini, pelakon Oktovia Manrose telah berkongsi berita baik di laman Instagram miliknya bahawa dia dan suami, bekas pemain bolasepak Melaka United; Mohamad Khairul Efsan Md Isa, 33 telah selamat menimang cahaya perempuan.

Oktovia atau nama sebenarnya Wan Syamira Putri Oktovia Wan Syahman memaklumkan bahawa puteri tercinta telah selamat dilahirkan pada 6 Disember yang lalu, jam 8.40 malam. Dia memanjatkan rasa syukur yang tidak terhingga kerana diberikan seorang lagi zuriat setelah 11 tahun.

“Anugerah terindah amanah dari Allah. Hadiah termahal buat saya dan suami.

“Rahsia Allah dan perancangannya adalah yang terbaik. Sangat tidak sangka, selepas 11 tahun Allah hadiahkan lagi zuriat untuk dijaga dan dididik sebaiknya. Alhamdulillah kami dah ada sepasang.” tulisnya di ruangan kapsyen.

Dalam pada itu, pelakon Bila Cupid Jatuh Cinta ini turut menzahirkan rasa syukur dan berjanji untuk membesarkan cahaya matanya dengan didikan agama Islam yang sempurna.

“Tidak ada keuntungan dunia apalagi akhirat dengan menggadaikan diri kepada hal yang bersifatkan dunia. Tidak ada keuntungan bagi orang tuanya bagi memiliki anak jika tidak taat pada aturan Allah.

“Didik ikut syarat Allah ikut jalan Rasullullah, bukan mengikut hawa nafsu. Anak amanah Allah. Penentu syurga dan neraka.” tambahnya.

Selain itu, aktres tersebut tidak lupa juga untuk memberikan ucapan sempena ulang tahun pertama perkahwinan dengan mengucapkan ribuan terima kasih kepada suaminya yang sentiasa menjadikannya seorang yang istimewa serta menjadi kekuatan sepanjang melayari bahtera rumah tangga.

“To my love, Thank you for being my partner, And a father to my daughter. You are special to me everyday. You are my strength. (Terima kasih sayang kerana telah menjadi pasangan dan ayah yang baik untuk anak kita. Awak sangat istimewa dan merupakan sumber kekuatan saya).

“May we always walk on the same route of life holding the hand! Aamiin. I will always love you with all my heart. Happy 1st year of our relation!” ujarnya.

Meninjau ke ruangan komen hantaran tersebut, rata-rata rakan artis turut mengucapkan tahniah atas kelahiran cahaya matanya itu.

Peminat juga tidak ketinggalan mengucapkan tahniah serta mendoakan agar puterinya menjadi anak yang solehah kelak.

“MasyaAllah. Alhamdulillah. Moga membesar jadi anak solehah, penyambung dakwah Rasulullah”

“Congrats via dan suami..Semoga ank2 kt sume membesar dengan sihat dan jadi hamba Allah yang soleh dan solehah..Aminnn..”

“Semoga Oktovia dan sekeluarga dalam jagaan Allah SWT sentiasa”

“Semoga anak you membesar jadi anak yg baik utk keluarga dan agama. Suka betul tengok you sekarang.”

“MasyaAllah… Semoga membesar dengan sihat & menjadi ank yg solehah. Aamiin”

Sekadar info, Oktovia telah diijabkabulkan dengan Khairul Efsan pada 21 Disember 2021. Terdahulu, Oktovia Manrose telahpun mempunyai seorang cahaya mata lelaki hasil perkahwinan pertamanya.


Berkerja Dari Rumah Tapi Nak Perut Rata Bak Model, Tanpa Senaman Ikuti 7 Langkah Ini. Jangan Langkau!

Perut rata bak model pastinya jadi impian ramai wanita. Sayangnya, pelbagai faktor seperti gaya hidup yang kurang sihat, pola makan  yang tidak teratur, apatah lagi anda yang bekerja di rumah. Terlalu banyak makan gula dan junk food justeru membuat perut membesar juga.

Tapi, tenang, anda tetap boleh mendapatkan perut impianmu meski tanpa olahraga. Boleh ke? Jom semak cara mengecilkan perut secara alami tanpa olahraga berikut ini!

Sarapan merupakan salah satu hal yang penting untuk dilakukan jika anda ingin memiliki perut rata. Tidak hanya membuat tubuh lebih sihat dan memberikan energi untuk menjalani aktivi harian, sarapan akan membantumu mengawal jumlah makanan waktu siang sehingga anda tidak makan berlebihan.

Selain berguna menghidrasi tubuh, meminum air yang cukup setiap harinya akan membantu membuang kelebihan air dalam tubuh yang membuat perut nampak buncit. Jika anda bosan dengan rasa air yang tawar, tambahkanlah beberapa hirisan lemon dan daun mint agar terasa lebih segar.

Makanan kegemaran seperti snack memang enak untuk dimakan. Betul tak? Tapi, tahukah anda, terlalu banyak memakannya tubuh akan nampak tidak menarik. Garam memiliki kemampuan mengikat atau menahan air dalam tubuh sehingga tubuh nampak bengkak. Hal ini juga memengaruhi perutmu sehingga terlihat lebih buncit. Oleh kerana itu, pastikan anda membatasi pengambilannya agar anda dapat perut yang rata.

Bukan hanya makanan masin, makanan dan minuman yang mengandung gula tinggi juga wajib dibatasi. Gula menjadi salah satu penyebab perut menjadi buncit kerana gula menghambat proses metabolisme sehingga akan terjadi pembinaan lemak dalam perut. Oleh kerana itu, batasi atau hindari sama sekali pengambilannya untuk mendapatkan perut rata ya!

Salah satu penyebab perut menjadi buncit adalah berkumpulnya kotoran. Hal tersebut biasanya kerana pencernaan yang kurang lancar akibat sedikitnya kadar serat dalam tubuh. Agar anda mendapatkan perut impianmu, pastikan untuk selalu memenuhi keperluan serat dengan rajin makan sayur serta buah-buahan.

Di pagi hari, saat perut masih dalam keadaan kosong, cuba minum secawan air halia hangat yang telah dicampur dengan perahan lemon. Anda juga boleh menambahkan satu sudu teh madu asli agar rasanya tidak terlalu masam. Lemon dapat meningkatkan metabolisme tubuh sedangkan halia baik untuk mengurangkan kelebihan gas dalam tubuh, membakar lemak, serta mengurangi nafsu makan.

Meminum teh hijau secara rutin setiap hari juga boleh jadi salah satu cara mudah mengecilkan perut tanpa olahraga. Teh hijau mengandung zat katekin yang berguna untuk meningkatkan metabolisme tubuh. Selain itu, teh ini juga memiliki kandungan polyphenol yang berguna untuk memperlancar pencernaan serta menghancurkan lemak.

Itulah beberapa cara mengecilkan perut secara alami tanpa olahraga. Semoga bermanfaat!


Tahniah Siti Nur Alia Kerana Menjadi Pelumba Wanita Pertama Sertai Pasukan Bertaraf Dunia Sepanyol!

Wah nampaknya pembukaan tahun 2022 ini menyaksikan seorang lagi atlet wanita berhijab menempa nama di luar negara!

Siti Nur Alia, 21, yang merupakan atlet berbasikal lebuh raya Terengganu dipilih untuk menyertai pasukan berbasikal jelajah dunia, Canyon-SRAM Racing Team yang berpangkalan di Selangor. Syabas Siti! Ini menjadikan Siti pelumba wanita pertama negara dan Asia Tenggara menyertai pasukan berbasikal ini.

Rentetan dari sejarah yang diciptanya itu, Siti mengatakan bahawa ia bagaikan mimpi jadi kenyataan apabila bekas jurulatih Terengganu Cycling Team (TSG), Adam Szabo yang ingin mengetengahkan bakatnya bersama pasukan mereka menghubunginya berkaitan hal ini. Ia merupakan tawaran kontrak selama setahun daripada pasukan yang berada di kedudukan kelima dunia.

Masyarakat Malaysia juga turut sama-sama memberikan kata-kata semangat pada Siti dan mendoakan kejayaannya menerusi laman instagram miliknya. Pelakon Hairul Azreen pun turut sama memberi kata-kata semangat tau!

Biarpun pernah mencapai kejayaan dan meraih pingat seperti pingat perak dan gangsa dalam acara pecut dan 500 meter ujian masa pada kejohanan Sukma Perak 2018, Siti Alia masih lagi berasa gugup dan gementar untuk beraksi dengan rakan sepasukan yang mantap dari seluruh dunia.

Menanam impian untuk beraksi di pentas sukan terbesar Olimpik, Siti Alia bakal berlepas ke Jerman pada 13 Januari sebelum ke Sepanyol.

Team Hijabista mengucapkan syabas dan selamat maju jaya kepada Siti Alia kerana mengharumkan nama negara di persada antarabangsa!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


“Trend Buka Tudung Ini Bukan Normal” Ummi Nazeera Mohon Selebriti Bertudung Tidak Menjadikan Ianya Trend!

Masih lagi berlarutan tentang isu buka tudung di semua ruangan media sosial. Isu ini menjadi perhatian ramai oleh kerana bukan lah sesuatu yang kecil terutama sekali bila ada selebriti yang membuka hijab mereka semula. Seperti yang kita ketahui, menutup aurat adalah perkara yang wajib buat umat islam dan memakai hijab itu juga adalah wajib.

Kes tersebut memberi banyak selebriti yang mana sudah berhijrah memakai tudung memberi pandangan atau kata-kata atau doa yang baik buat mereka yang sedang menghadapi ujian tersebut. Pelakon utama drama “Risik Pada Hati” iaitu Ummi Nazeera jugak tidak terkecuali daripada memberi kenyataan dan nasihat tentang isu buka tudung tersebut. Tular di Tiktok videonya memberi pendapat tentang artis yang kini ramai membuka tudung sekaligus memberi ramai yang mengetahui tentang isu selebriti membuka tudung baru-baru ini.

“Iman tu naik dan turun. Hari ini nak pakai macam ni lah macam tu la. Jadi benda tu normal untuk kita rasa tapi jangan jadikan itu kebiasaan.” Katanya

Sebab I, I perlu pakai tudung dan mengikut jalan sepatutnya adalah salah satu cara menolong I tentang masalah depresi.” Katanya semasa temubual bersama Zayan

Seperti yang kita tahu, ujian setiap manusia itu berbeza. Akan tetapi istiqomah itu amatlah penting buat diri kita yang tidak sempurna ini. Dalam pada masa yang sama, konsistensi, niat dan usaha juga banyak membuatkan seseorang itu mudah untuk tidak melakukan perkara sedemikian. Kata Ummi Nazeera juga, ramai juga rakannya di dalam industri mahupun rakan yang bukan selebriti yang berhijab masih lagi kekal istiqomah dalam bertudung.

Ummi Nazeera juga ada berkata ketika temubual kepada berkenaan diluar sana sekiranya tidak bersediah untuk memakai hijab, tidak perlu membuat keputusan terburu-buru untuk berhijab kerana takut ianya akan menjadi ikutan trend sahaja. Tegasnya Ummi Nazeera kerana baginya perkara ini bukanlah sesuatu yang boleh dibawa main dan beranggapan seolah ianya sudah menjadi satu penyakit. Lagi dibiar lebih normal lah orang lakukannya.

“Saya doakan supaya mereka yang tersasar itu, jumpa baliklah jalan itu semula, InsyaAllah.” Katanya

Ternyata video itu menjadi tarikan orang ramai dan video tersebut juga telah dibanjiri dengan pelbagai komen positif dan doa yang baik-baik buat Ummi Nazeera dan orang tersebut. Ummi Nazeera juga mengatakan bahawa hijab itu bukanlah untuk menutup kepala akan tetapi menutup aib diri sendiri juga dianggap berhijab.

Benar juga kata-kata yang diberi oleh Ummi Nazeera tentang bagaimana mencuba dalam beristiqomah itu amatlah penting. Pasti akan dipermudahkan kelak. Selain daripada itu, doa juga dapat membantu kita untuk terus kekal beristiqomah. Tidak kira dimana jua atau dalam keadaan apa sekalipun doa amat penting. Kerana dengan doa kita akan perlahan-lahan untuk meluahkan apa yang tak diingini dan dengan doa juga akan menjadikan senjata buat diri kita terutama sekali ketika menghadapi ujian yang diberi oleh Allah swt.

Seperti yang diperkatakan, sesusngguhnya berhijab itu adalah wajib buat wanita muslim. Sebagaimana susah sesuatu permulaan itu, jika kita berdoa pada Allah pasti akan menjadi mudah pada


Bungkus Rambut Dengan Tuala Cepat Kering! Jangan Salah, Ini Cara Mencuci Rambut yang Tepat.

Mencuci rambut, memang menjadi rutin mingguan yang sering dilakukan. Namun, meskipun sering melakukan kegiatan yang satu ini, sama anda tahu atau tidak cara yang tepat mencuci rambut agar mendapatkan hasil yang maksima? Adakah cara mencuci rambut anda selama ini betul?

Mandi dengan air hangat dapat membuat badan anda lebih rileks. Tapi, tidak untuk mencuci rambut. Hindari untuk mencuci rambut dengan air hangat. Kerana, perkara ini akan membuat rambut anda menjadi semakin kering.

Penggunaan syampu dan perapi menjadi perkara yang sangat penting dalam mencuci rambut, dengan tujuan untuk rambut yang lebih sihat. Maka dari itu, sebaik mungkin gunakan jenama yang sama untuk syampu dan perapi untuk mendapatkan hasil yang maksima.

Ketika menggunakan syampu, hindari menggosok-gosokkan tangan ke kulit kepala, perkara ini akan membuat kulit kepala anda menjadi iritasi. Jangan juga menggaruk kulit kepala ketika menggunakan syampu. Cukup hanya mengurut-urut kulit kepala secara perlahan sehingga syampu merata ke seluruh kulit kepala.

Ya, masih banyak juga yang salah dengan penggunaan perapi. Seringkali, perapi digunakan pada kulit kepala. Dengan formulanya yang sedikit lebih thick dari syampu, justeru menyebabkan perapi yang tidak terbilas dengan baik menjadi kelemumur yang menempel pada kulit kepala.

Membungkus kepala dengan tuala memang menjadi kebiasaan yang sering dilakukan dengan tujuan agar rambut yang basah segera menyerap pada tuala dan membuat rambut cepat kering. Tetapi, pastikan anda tidak membungkusnya terlalu lama ya, 2-3 minit sudah cukup dan biarkan rambut anda kering dengan sendirinya.


Imam Muda Hassan Adli Kongsi Tip Ambil Hati Ibu Mertua Salah Satunya Jangan Asyik Berkepit Dengan Pasangan

Masih ramai menantu perempuan yang tidak sebulu dengan ibu mertua disebabkan cara yang berlainan. Benar sekali kata pepatah yang hidup kita ini memang penuh cabaran dan tidak akan bermakna hidup seseorang itu, andai tidak disertakan dengan dugaan.

Jika tidak pun dari orang luar, keluarga sendiri yang menjadi punca. Namun semua itu harus ditangani dengan baik, ibarat menarik rambut dari dalam tepung, rambut jangan putus, tepung pula tidak berselerak.

Kisah pergolakan antara menantu dan mentua sangat sulit untuk diselesaikan. Isu ibu mertua dengan menantu perempuan memang tidak akan habis sampai bila-bila pun. Jika tidak ditangani secara bijak maka akan rosaklah rumah tangga yang dibina.

Hubungan antara ibu mertua dengan menantu perempuan seharusnya akrab seperti sahabat. Bagaimanapun, tidak ramai berpeluang menikmati persefahaman begitu.

Kerap kalinya hubungan antara ibu mentua dengan menantu perempuan dingin, penuh curiga dan cemburu.

Berikut perkongsian Imam Muda Hassan Adli.

SUSAHNYA NAK AMBIL HATI MERTUA

Nak tak nak, suami isteri kena terima hakikat bahawa perkahwinan bukan hanya melibatkan suami isteri sahaja, tapi melibatkan mertua dan ipar duai.

Cara mertua mungkin tak sama dengan cara ibu ayah kandung kita. Cara kemas baju, lipat kain, sidai baju, memasak, kemas rumah, waktu tonton TV, cara makan, cara basuh pinggan…. semua tu tak sama. So ingat, “jangan samakan cara keluarga kita dengan keluarga mertua”. Sebab apa tak sama?

Sebab Rules and Regulations berbeza setiap keluarga.

Suami wajib ikut rules keluarga isteri, isteri juga wajib follow rules family suami. Jangan terlalu cepat melatah and please stop complaining and comparing! Sebab bukan kerja kita nak ubah manusia, tugas kita “macam mana aku nak sesuaikan diri dalam family ni”.

INI ADA SIKIT TIP UNTUK AMBIL HATI MENTUA:
*Isteri tunjuk rajin masak di dapur, walau tak pandai masak sekalipun. Sebab fikiran ibu mertua, kalau isteri tak suka duduk dapur, dia akan susah hati memikirkan nasib anak lelaki dia, siapa yang akan masak untuk anak lelaki dia.

*Selalu berikan hadiah. Tak semestinya mahal-mahal. Mertua bukan tengok pada nilai hadiah, tapi dia suka tengok sikap menantunya yang baik suka memberi. Dan memang Nabi ajar kita supaya selalu beri hadiah sebab ia boleh menambat kasih sayang.

*Jangan asyik berkepit dengan pasangan. Ia mungkin merimaskan mertua. Kalau nak berkepit, berkepitlah 24 jam kat rumah sendiri.

*Jangan sesekali marah pasangan depan mertua. Ia akan menjadikan mentua mula susah hati dan tawar hati dengan menantunya.

*Angguk-angguk kepala tanda setuju. Apa yang mertua cakap, iyakan aje. Tak perlu bantah. Melainkan ianya memang betul-betul salah, dan cara nak betulkan statement mertua mesti dengan cara bahasa yang berlapik, jangan terlalu direct. Budi bahasa budaya kita!

Sebenarnya tak susah pun nak ambil hati mentua…


Menurut Pakar, 15 Makanan Ini Yang Boleh Membantu Rambut Anda Tumbuh Lebih Cepat.

Sekiranya helaian rambut anda kebelakangan ini bukak sahaja kelihatan hujung yang terpisah, jumlah yang terhad dan mungkin juga beberapa tempat yang tidak kemas. Anda mungkin mula bertanya-tanya apakah yang boleh anda lakukan untuk membalikkan keadaan rambut yang sihat seperti dahulu. Mungkin vitamin boleh membantu pertumbuhan atau minyak dan serum topikal untuk ketebalan?

Rambut biasanya tumbuh pada kadar kira-kira setengah inci sebulan, atau enam inci setahun, kata seorang pakar. Malangnya, banyak faktor yang tidak terkawal mempengaruhi seberapa dekat tubuh anda mengikuti corak misalnya genetik, seks, usia, dan penyakit. Namun, ada satu elemen yang sangat terkawal yang dapat membuat perbezaan iaitu pemakanan.

Setiap 100.000 folikel rambut di kepala anda dihubungkan dengan bekalan darahnya sendiri, dan melancarkan peredaran darah ke kawasan tersebut dapat membantu rambut tumbuh lebih cepat. Pertumbuhan juga dapat dipicu dengan mengirimkan sel induk ke kulit kepala anda dan ada banyak makanan yang secara semula jadi meningkatkan sel induk di dalam tubuh.

Jadi apa yang harus anda makan untuk menghentikan keguguran rambut? Jawapannya ringkas, sekiranya kehilangan rambut akibat daripada genetik atau penyakit, sebenarnya tidak ada ramuan ajaib untuk pertumbuhan semula lebih baik anda berjumpa doktor untuk mendapatkan nasihat profesional. Tetapi jika matlamat anda untuk melebatkan, berkilau, mungkin senarai makanan ini dapat membantu rambut tumbuh lebih cepat secara semula jadi.

Dalam hal diet, kekurangan nutrisi yang berkaitan dengan rambut gugur termasuk kadar biotin, zat besi, dan vitamin D yang rendah. Untuk mengisi banyak nutrient, terutamanya biotin tambahkan telur ke putaran biasa anda.

Sekiranya anda mengalami keguguran rambut, makanlah makanan seperti barli yang meningkatkan aliran darah ke kulit kepala untuk membantu folikel rambut bertahan.

Kekurangan biotin boleh menyebabkan penipisan, sebaliknya, pengambilan biotin yang mencukupi satu hidangan badam. Misalnya dapat menebalkan rambut dan bahkan merangsang pertumbuhan baru yang membawa kepada helaian yang halus dan kuat.

Avokado menyediakan minyak semula jadi yang menjadikan rambut terasa kuat dan membantu rambut mengekalkan kelembapan. Dua sebab besar anda akan menemui ramuan ini dalam pelbagai masker rambut DIY yang berkhasiat. Ia juga mengandungi banyak nutrien, termasuk vitamin A, B6, D, dan E.

Buah tropika ini dibungkus dengan vitamin C, yang terbukti dapat membantu tubuh menghasilkan kolagen, zat yang menjadikan rambut lebih kuat dan kurang rapuh.

Strawberi segar atau beku! Menyediakan antioksidan yang membantu melindungi folikel rambut dan vitamin C untuk menyokong pengeluaran kolagen. Dua perkara yang menghasilkan helai yang lebih kuat dan cenderung mudah pecah.

Untuk membaja sel induk ke kulit kepala anda untuk mempercepatkan pertumbuhan, cubalah buah yang secara semula jadi meningkatkan pengeluaran sel induk dalam tubuh, seperti mangga.

Ikan berlemak, seperti salmon, kaya dengan asid lemak omega-3, nutrien penting yang membuat rambut tetap anjal.

Zink adalah nutrien yang sangat baik untuk pertumbuhan rambut kerana dapat merangsang pemulihan folikel, menyokong sintesis protein dan meningkatkan penyerapan nutrien. Walaupun ikan dan daging adalah sumber makanan utama zink, biji bunga matahari adalah pilihan vegan dan vegetarian.

Kajian juga menunjukkan bahawa omega-3 dapat memberi manfaat kepada ketebalan dan pertumbuhan rambut. Untuk vegan dan vegetarian, biji chia adalah sumber asid lemak berasaskan tumbuhan yang hebat.

Sayuran berdaun, seperti bayam, mengandungi folat dan zat besi, yang penting untuk mengekalkan bekalan darah yang sihat ke rambut anda. Mereka juga mengandungi vitamin C, yang membantu memperkuat pengeluaran kolagen.

Untuk rambut yang lebih tebal, cuba makan lebih banyak daging merah, ia memberi tubuh anda peningkatan protein dan zat besi yang diperlukannya.

Kacang dan kekacang lain penuh dengan bahan-bahan berkhasiat rambut, seperti protein, vitamin B, dan zink.

Banyak bijirin sarapan diperkaya dengan vitamin D, nutrien yang dapat membantu merangsang folikel rambut. Sebagai bonus, beberapa juga diperkaya dengan pemain utama lain, seperti zat besi, zink, dan vitamin A.

Vitamin C -sesuatu yang banyak terdapat dalam lada hijau juga melindungi tubuh kita daripada tekanan oksidatif yang menyumbang kepada keguguran rambut dan uban.


Hilangkan Selulit Serta-merta, Amalkan Makanan Ini Setiap Pagi Turun 5KG Dalam Seminggu. Tak Perlu Catu makanan!

Diet makan pisang menjadi popular selepas Hitoshi Watanabe berkongsi tentang diet tersebut menerusi bukunya “The Morning Banana Diet”. Makan pisang setiap pagi boleh membantu anda menghilangkan berat badan sehingga 5kg dalam masa seminggu. Lebih menarik, diet ini tidak memerlukan sebarang usaha keras untuk dapatkan hasil yang anda idamkan.

Caranya ialah setiap pagi anda perlu makan pisang dan minum air pada suhu bilik. Tidak perlu catu makanan. Anda boleh makan apa sahaja yang anda mahu sepanjang hari. Mudah bukan?

Selepas beberapa kali gagal dalam menurunkan berat badan, Watanabe membuat keputusan untuk merekod setiap pengalaman diet yang dia telah cuba . Hasilnya ialah “The Morning Banana Diet”.

Orang yang obesiti kebiasaannya akan dinasihatkan agar melakukan senaman untuk membakar lebih banyak kalori, tetapi tidak bagi Watanabe. Watanabe hanya meminta mereka makan pisang dan minum segelas air pada waktu pagi. Bagaimanapun, mereka tidak dibenarkan makan apa-apa sehingga makan tengah hari.

Pisang adalah buah-buahan yang sarat dengan kanji yang aktif merangsang proses penurunan berat badan. Ianya sangat sesuai untuk dijadikan menu utama untuk berdiet.

• Tidak ada syarat berapa banyak pisang yang perlu anda makan, cukup sekadar anda rasa kenyang dan perut tidak masuk angin.
• Perlu minum segelas air suam pada waktu pagi untuk merangsang metabolisme badan. Kemudian, tunggu selama satu jam dan makan pisang. Jika anda masih lapar selepas 20 minit, makan pisang lain. Tetapi pastikan anda makan pisang mentah bukan pisang goreng atau yang dimasak cara lain.
• Tak perlu ambil susu sepanjang diet dan pemakanan yang terakhir hendaklah selewat-lewatnya pada jam 8 malam. Tidur awal, kerana menurut kajian tidur lewat boleh mengundang masalah obesiti.
• Sepanjang tempoh diet pisang ini, anda boleh makan apa-apa untuk makan tengah hari dan makan malam, dan jika anda berasa lapar di antara waktu makan, pastikan anda makan beberapa buah-buahan lain.

SUMBER : Petua ibu


Pakai Seluar Dalam Ketat Antara Faktor Daerah Intim Berbau. Sayangi Daerah Kewanitaan Anda!

Penjagaan daerah intim sering diabaikan sehingga menyebabkan ia berbau. Seharusnya ia perlu dijaga dengan rapi untuk mengelakkan daripada sebarang jangkitan bakteria. Malah, anda juga akan berasa tidak selesa sekiranya ia berbau.

Ayuh sayangi bahagian intim anda dengan 5 tip ini.

Seluar yang ketat selalunya akan meningkatkan kelembapan pada daerah intim anda dan akan membiakkan infeksi dan bakteria.

BACA ARTIKEL INI:

Mungkin nampak remeh tetapi ia sebenarnya memberi impak yang besar. Sebaiknya pilih seluar dalam yang diperbuat daripada kain kapas dan hindari daripada memakai seluar dalam berbahan lycra dan polyester kerana ia akan membuatkan Miss V menjadi terlalu lembap. Bahan-bahan tersebut tidak dapat menyerap peluh dengan baik.

Anda harus mengambil buah-buahan dan sayur-sayuran seperti bayam, kangkung serta buah-buahan yang mengandungi vitamin C yang dapat meningkatkan imun pada Miss V.

Sekiranya anda sedang datang bulan, gantikan tuala wanita setiap 3 hingga 4 jam sekali. Kurangkan penggunaan pantyliner sekiranya anda tidak datang bulan kerana pantyliner dapat meningkatkan kelembapan pada daerah intim anda.

Bersihkan Miss V menggunakan air yang mengalir dan basuh dari depan ke belakang. Jangan gunakan tisu basah untuk membersihkan Miss V anda kerana ia akan menyebabkan Miss V bertambah lembap dan mudah dijangkiti bakteria.


Hijabi Perlu Tahu Warna Kulit Terlebih Dahulu Sebelum Sarung Sebarangan Tudung. Agar Muka Tak Nampak Kusam.

Rasanya setiap wanita impikan satu almari yang dipenuhi dengan tudung yang mempunyai rona tudung yang pelbagai. Seronoknya rasa bila semua warna tudung ada dalam almari. Tentunya lebih mudah untuk suai padan dengan bau-baju yang anda ada.

Tetapi perlu anda tahu bahawa anda perlu memilih warna tudung yang sesuai agar wajah anda tidak nampak kusam. Untuk mengetahui sama ada tudung tersebut sesuai dengan wajah anda atau tidak, anda perlu kenali warna kulit anda terlebih dahulu. Bila anda sudah tahu warna kulit anda, senanglah untuk anda pilih tudung yang sesuai.

Tip memilih warna tudung yang sesuai dengan kulit ini telah dikongsi oleh seorang wanita bernama Nurul Aeishah menerusi akaun Facebooknya. Diharapkan tip yang dikongsinya ini sedikit sebanyak dapat membantu hijabi di luar sana yang masih tercari-cari warna tudung yang sesuai dengan tona kulit anda.

Meh sini kita kenalpasti apakah warna tudung yang sesuai untuk kulit. Akak tau selama ni uolls hentam je kan pakai tudung warna apa,asal kena dengan warna baju. Eh akak pun sama jugak macam uolls.

Orang yang mempunyai kulit putih dan cerah amat beruntung kerana boleh mengenakan kebanyakan warna tanpa sebarang masalah. Warna yang sesuai untuk orang berkulit cerah adalah warna-warna solid seperti hijau, merah, hitam dan biru.

Namun harus dihindari warna-warna pastel yang terlalu lembut seperti baby blue, soft green atau kuning cair. Warna putih juga harus dielakkan kerana akan membuatkan wajah anda kelihatan pucat.

Untuk anda yang berkulit sawo matang, warna pastel dan warna gelap adalah pilihan yang baik. Memilih warna lavender dan maroon akan membuatkan muka anda lebih cerah dan cantik. Sila hindari warna-warna yang seakan warna kulit anda iaitu warna coklat dan juga warna yang terlalu terang seperti kuning.

Bagi anda yang mempunyai kulit kuning langsat sangat sesuai mengenakan tudung berwarna cerah seperti pink,biru dan kuning. Warna-warna ini akan membuatkan wajah anda lebih segar dan akan menyerlahkan kecantikan wajah anda. Warna-warna yang harus dielakkan ialah coklat, oren, kelabu, hitam dan gold kerana akan membuatkan wajah anda nampak kusam.

Anda yang berkulit gelap selamat dengan warna-warna pastel atau keemasan kerana akan mencerahkan kulit anda. Sila hindari warna-warna malap dan gelap seperti hitam, coklat dan oren gelap kerana akan membuatkan kulit anda menjadi semakin gelap.

Pemilihan warna yang tepat bukan sahaja dapat menyerlahkan kecantikan anda tetapi dapat menaikkan mood anda sehari-harian.


OOTD ‘STREET STYLE’ – YAN, 23

Si cantik Yan menggabungkan gaya kasual dan formal dengan gabungan blazer dan celana ‘skinny’.

1. Selendang

Lilitan ini terkenal di kalangan hijabi dari negara Timur Tengah tetapi tetap manis dan sesuai untuk hijabi tempatan.

2. Tas bimbit ‘oversized’

Ia mungkin ‘oversized’ dan kurang praktikal tetapi tetap ‘fashionable’ untuk bergaya.

3. Sepatu ‘moccasin’

‘Moccasin’ lebih sesuai untuk gaya kasual dan santai. Terdapat juga sepatu lain yang sesuai untuk ‘look’ ini; sepatu muncung tajam dan juga sepatu ‘platform’ sarung.


10 Sabun Ini Terbaik Untuk Badan Berjerawat Malah Kulit Kusam Tampil Mulus

Jerawat pada bahagian badan merupakan salah satu sebab anda hilang mood untuk memakai baju kegemaran anda walaupun tersembunyi namun jerawat ini kalua tidak dirawat mungkin akan melarat. Mana tidaknya, jerawat boleh tumbuh di tempat yang mudah dilihat seperti leher, belakang badan, peha dan sebagainya.

Takala anda menyarungkan pakaian yang fabrik yang kasar boleh mendatangkan luka. Bukan itu sahaja kurangnya penjagaan kebersihan diri juga mengakibatkan jerawat tumbuh melata di seluruh badan. Jangan abaikan kehadiran jerawat di badan walau pun tidak kelihatan.

Bagaimanakah cara menghilangkan jerawat pada badan?

Rajinkan diri untuk mandi 3-4 kali sehari bergantung kepada keadaan. Apabila badan bersih dari peluh, liang pori boleh bernafas dengan baik. Bakteria penyebab jerawat juga turut musnah. Terdapat pelbagai variasi sabun mandi yang anda boleh cuba untuk menghapuskan pertumbuhan jerawat kecil pada badan. Jom lihat senarai pihan sabun mandi yang hijabista senaraikan untuk anda.

Sabun mandi yang sesuai untuk kulit badan berminyak dan berjerawat

Dengan formulasi minyak daun teh yang bersifat anti-bakteria, mandian ini sesuai untuk kegunaan para remaja dan seisi keluarga yang mempunyai masalah jerawat pada badan. Mandian ini dirumus khusus bagi mereka yang mempunyai kulit normal dan berminyak. Tambahan pula, mandian gel ini mampu menghilangkan masalah bau badan. Jerawat hilang, bau badan pun tiada lagi.

Sabun mandi dilengkapi dengan bahan anti-bakteria yang halal

Mandian ini adalah produk keluaran Safi, jenama Halal No. 1 di Malaysia. Ia menggunakan ekstrak serai dan limau purut sebagai bahan utama. Kedua-dua bahan ini mempunyai sifat penghapus antibakteria semulajadi. Sabun mandi Safi ini diformulasi untuk melindungi kulit dari 99.9% kuman penyebab permasalahan kulit dan kesihatan secara umumnya. Perlindungan seisi keluarga bermula di sini.

Sabun mandi dengan haruman yang mewangi tahan sepanjang hari

Kulit kering lebih mudah diserang bakteria. Mandian Lifebuoy menggunakan khasiat yogurt dan Vitamin A, C dan E bagi melembapkan kulit kering. Dengan ramuan Active5, mandian ini berupaya membunuh hampir 99.9% kuman. Ditambah pula dengan baunya yang harum, badan anda kini dilindungi daripada bakteria merbahaya penyebab masalah kulit.

Sabun mandi dengan pH neutral 5.5 untuk kulit berjerawat
Sabun mandi keluaran T3 ini mengandungi agen antibakteria yang bertindak menghalang pembentukkan jerawat dari peringkat awal lagi. Dengan menggunakan minyak daun teh sebagai antiseptik semulajadi, masalah jerawat pada badan dapat diatasi dengan berkesan. Kandungan pH 5.5 menjadikan mandian ini selamat pada kulit dan sesuai untuk kegunaan harian.

Sabun mandi dengan kandungan pH rendah, terbaik untuk kulit bermasalah
Sabun ini sesuai bagi mereka yang mempunyai kulit sensitif dan bermasalah. Rumusannya yang bebas sabun, tidak akan mengeringkan kulit. Ia akan membersihkan liang pori kulit secara lembut dan berkesan. Hasilnya, kulit bebas bernafas dan tiada lagi pori tersumbat. Dengan kehadiran Vitamin Pentavitin dan Allantoin, kelembapan kulit terpelihara dan terlindung daripada permasalahan kulit yang serius.

Sabun mandi yang diperkaya dengan pelembap (moisturizer)

Mandian anda kini dengan khasiat kebaikan oat dan emolien. Krim mandian ini bukan sahaja mengembalikan semula kelembapan semulajadi pada kulit, ia juga merawat masalah kulit badan yang kering. Produk ini sesuai bagi kamu yang mempunyai kulit kering dan sensitif. Kulit badan anda kembali segar, lembap dan sihat dengan Aveeno Daily Moisturizing Body Wash.

Sabun mandi yang sesuai untuk kulit badan dan punggung berjerawat

Mandian bebas sabun ini mengandungi minyak Tea Tree yang ditanam di kaki Gunung Kenya. Ia sesuai digunakan setiap hari bagi merawat bahagian badan yang berjerawat terutamanya di bahagian belakang badan dan punggung. Penggunaan yang kerap akan menjadikan kulit segar, sihat dan yang paling penting, bebas jerawat. Kini, anda boleh menikmati percutian dengan rakan-rakan tanpa rasa malu dengan masalah badan berjerawat lagi.

BACA ARTIKEL INI:

Sabun mandi cair yang mengandungi asid Hyaluronic untuk kulit berjerawat

Sabun mandi bebas minyak ini mengandungi asid Hyaluronic bagi melawan pembentukan jerawat pada badan. Diperkaya dengan bahan semulajadi dan Pure Water, sabun mandi ini menyerap masuk ke dalam lapisan kulit untuk menghapus kotoran dan sel-sel kulit mati. Dengan mengandungi ekstrak Botanical Butter Milk, sabun mandi ini dapat menghalang kulit daripada kering dan mengekalkan lembapan pada kulit. Bebas pigmen sintetik, sulfat dan paraben. Tiada lagi masalah kulit kusam!

Sabun mandi dan skrub, 2-dalam-1 dengan kandungan asid Salicylic

Produk mandian bebas minyak ini mengandungi asid Salicylic bagi merawat pertumbuhan jerawat pada badan. Ia bertindak secara efektif membersihkan liang pori kulit dan membuang sel kulit mati, menjadikan kulit bersih, licin dan mulus. Untuk hasil terbaik, gunakan mandian skrub ini bersama-sama span mandi pada setiap hari. Miliki kulit badan yang sihat dambaan semua!

Sabun mandi yang mengandungi Benzoyl Peroxide

Tahukah anda bahawa Benzoyl Peroxide boleh membunuh bakteria penyebab jerawat? Ini menjadikan mandian keluaran Humane ini pilihan terbaik bagi mereka yang mempunyai badan ditumbuhi jerawat-jerawat kecil. Tambahan pula, ianya dapat menghalang pembentukan jerawat baru. Mandian ini hanya bagi mereka yang mempunyai masalah jerawat peringkat sederhana dan teruk. Bagi yang berkulit sensitif, produk ini bukan untuk kamu ya.

Merawat jerawat di badan bukan mudah seperti di wajah, namun apabila anda menjaga kebersihan badan dan pemakanan tiada lagi masalah ini.


Ikut ATURAN Yang Betul & Konsisten Minum AIR KOSONG Untuk Elak PERUT BUNCIT, Kekal Sihat & Awet Muda

Memang banyak khasiatnya minum air kosong. Malah ia adalah cara diet mudah dan BAGUS untuk elak pelbagai jenis penyakit. Namun begitu, sebenarnya minum air masak ini juga ada caranya kerana silap minum perut boleh jadi buncit. Oleh sebab itu orang tua selalu pesan jangan minum selepas makan, tunggu beberapa minit barulah boleh minum.

Nah, ini dia, empat cara minum air kosong yang patut kita amalkan. Jika diamalkan secara konsisten, insya-Allah kesihatan akan bertambah baik. Paling seronok, amalan minum air pada waktu yang tepat akan membuatkan kita tampak awet muda.

Bangun Tidur

Sebaik sahaja bangun dari tidur, minum air suam 2 gelas. Minum secara perlahan-lahan, jangan tergopoh gapah. Amalan ini membantu mengaktifkan organ dalaman. Air liur basi yang bercampur dengan air juga membantu membersihkan tubuh kita secara semula jadi. Dalam air liur kita ada enzim yang membantu pencernaan.

30 Minit Sebelum Makan

Amalkan minum air suam atau air putih 1 gelas 30 minit sebelum makan. Ia membantu melancarkan proses penghadaman dan mengawal selera makan. Perut akan berasa kenyang dan membuatkan kita mengambil makanan dalam kuantiti yang sedikit.

Sebelum Mandi

Anda disarankan minum air 1 gelas sebelum mandi. Ia akan membantu menurunkan tekanan darah dan membuatkan kita berasa lebih relaks.

Sebelum Tidur

Jangan terus tidur sebaliknya amalkan minum air putih 1 gelas. Ia dikatakan dapat membantu mengelakkan serangan angin ahmar dan serangan jantung.


Malas Nak Lari? Ini Manfaat Join Marathon Yang Ramai Tak Tahu!

Pastinya ramai di antara kita yang sudah merancang percutian pada musim cuti akhir tahun ini kan. Namun, jika yang belum berkesempatan untuk melakukannya, jangan risau! Banyak perkara yang best yang boleh kita lakukan juga walaupun tidak melancong. Siapa cakap kena duduk rumah je kan?

Masa cuti inilah kita boleh meluangkan banyak masa untuk diri sendiri. Bagi tubuh lebih relaks, cantik dan sihat. Eh, macam mana tu? Of courselah dengan larian! Banyak manfaat yang kita akan dapat. Antaranya ialah…

1. Mengecilkan Betis
Seperti yang kita dapat lihat, pelari marathon kebiasaannya memiliki kaki yang langsing. Oleh itu, berlari jarak jauh dalam keadaan santai adalah efektif untuk mengecilkan peha daripada berlari cepat dalam masa singkat seperti seorang pelari sprinter.

2. Menurunkan Berat Badan
Larian semestinya dapat membantu menurunkan berat badan kerana ia mampu mengurangkan kadar kalori dalam tubuh badan. Ia juga akan menurunkan kolestrol dan menaikkan tahap metabolisme tubuh badan.

3. Meningkatkan Kualiti Otak & Daya Fikiran
Ketika kita berlari, otak kita akan menghasilkan penyelesaian dan solusi kreatif untuk segala masalah yang kita hadapi. Ini boleh terjadi kerana adanya oksigen yang membantu sistem saraf termasuk otak agar berfungsi lebih aktif.

4. Terhindar dari Penyakit Kardiovaskular
Aktiviti seperti larian ini turut membantu memanjangkan usia kita untuk hidup lebih lama. Hal ini sememangnya sudah dibuktikan oleh seorang pembantu profesor bidang kinesiologi di Iowa University, Amerika Serikat iaitu Duck-Chul Lee.

Menurutnya, mereka yang gemar berlari berisiko rendah untuk mendapat penyakit kardiovaskular. Ini bermakna mereka untuk hidup lebih lama jauh lebih besar dibandingkan dengan mereka yang tidak suka berlari.

5. Meningkatkan Fungsi Organ Tubuh
Menjadikan aktiviti larian sebagai rutin akan menguatkan jantung dan juga menambah jumlah sel-sel darah merah dalam tubuh. Saat aliran darah meningkat, pengaliran oksigen juga akan meningkat. Membiasakan diri berlari akan memberi banyak kebaikan pada tulang dan sendi-sendi dalam tubuh badan kita.

Haaa, oleh itu apa kata kita join aktiviti larian pada hujung minggu ini. Selain keluarkan peluh dan menguatkan stamina, banyak juga aktiviti best yang dianjurkan di situ. Excitednya!

MEDIA INVITATION – EJEN RUSH FUN RUN.

Bukan itu sahaja, ada persembahan menarik daripada Ismail Izzani nanti. Selebriti lain juga akan turut memeriahkan larian Ejen Ali – : Misi Ejen Rush ini. Cabutan bertuah pun ada. Jom join sekali sis!


Biarlah Ambil Masa Lama Pilih Bedak Wajah Yang Sesuai, Asal Solekan Sempurna & Cantik

Bagi mendapatkan hasil solekan yang kemas dan nampak natural, penting untuk anda memilih bedak wajah yang sesuai. Ya! Memang agak memakan masa yang agak lama untuk memilih bedak wajah mengikut tona kulit dan jenis kulit.

Perlu diketahui bahawa bedak yang baik mengikut jenis kulit wajah amat membantu menentukan hasil solekan akhir. Hasilnya penampilan anda akan kelihatan cantik secara maksimum.

KULIT WAJAH NORMAL

Cara memilih bedak yang bagus untuk kulit normal sebenarnya tidak terlalu bermasalah. Mereka yang memiliki jenis kulit wajah jenis normal biasanya mempunyai jumlah kandungan air dan minyak yang seimbang.

Kulit anda tidak terlalu kering dan tidak terlalu berminyak. Biasanya mereka yang memiliki kulit wajah jenis ini  jarang mengalami masalah kulit, tidak terlalu sensitif, pori-pori muka hampir tidak kelihatan, dan kulit kelihatan cerah.

Jika anda mempunyai kulit normal, anda boleh mencuba beberapa formula bedak yang berbeza untuk melihat jenis bedak yang sesuai untuk kulit anda.

KULIT WAJAH BERMINYAK

Pilihan yang tepat untuk memilih bedak yang sesuai untuk kulit berminyak ialah tekstur serbuk. Bedak tabur untuk kulit berminyak boleh membantu menyatu dengan kulit wajah dengan baik.

Jenis kulit muka berminyak biasanya disebabkan oleh pengeluaran sebum yang berlebihan daripada kelenjar minyak.

Anda mungkin perasan kulit anda berminyak melalui kawasan muka yang sangat berminyak di kawasan T muka, iaitu dahi, hidung, dan dagu. Oleh itu, pemilik kulit berminyak harus memilih bedak yang baik dengan formula atau kemasan matte yang dapat mengawal pengeluaran minyak berlebihan pada wajah.

Walau bagaimanapun anda perlu mengelakkan jenis bedak yang memberi kesan bercahaya atau bersinar. Hal ini kerana ia boleh membuatkan kulit wajah anda jadi semakin berminyak.

KULIT WAJAH JENIS KERING

Kulit wajah jenis kering mempunyai sedikit kelembapan pada lapisan kulit paling luar. Pori-pori dan garisan kulit wajah lebih jelas kelihatan jelas.

Kulit kering selalunya terasa kasar, bersisik, kemerahan dan terasa gatal. Pilihan yang salah dan penggunaan bedak berisiko menyebabkan kulit kering dan iritasi dan hasil akhir solekan yang kelihatan cakey.

Sebagai penyelesaian, pilihlah sejenis bedak lut sinar iaitu bedak yang ringan pada kulit dan tidak menambah litupan yang berlebihan. Dengan ini, kulit anda akan kelihatan lebih sihat.

Pilihlah bedak dengan label hypoallergenic. Hypoallergenic bermaksud bahan-bahan tersebut tidak mudah menyebabkan alahan dan telah diuji secara dermatologi supaya ia sesuai untuk kulit yang sensitif.

Produk kosmetik yang dilabelkan sebagai hypoallergenic tidak mengandungi wangian tertentu yang selamat digunakan oleh pemilik kulit kering.

KULIT WAJAH JENIS KOMBINASI

Jenis kulit kombinasi adalah gabungan kulit kering terutama bahagian pipi dan kawasan wajah berminyak di zon T wajah.

Jika keadaan kulit wajah anda kering dan berminyak pada masa yang sama, cuba gunakan bedak jenis ‘two way cake.’ Bedak ini boleh menjadikan wajah anda kelihatan matte tanpa membuatnya terlalu kering.

KULIT WAJAH JENIS SENSITIF

Bagi mereka yang memiliki kulit wajah jenis sensitif, anda perlu lebih selektif dalam memilih jenis bedak wajah. Jika tersalah pilih, kulit wajah akan gatal dan kemerah-merahan selain menyebabkan alahan.

Untuk kulit muka yang sensitif, anda harus memilih bedak berasaskan mineral. Bedak jenis ini biasanya tidak mengandungi emolien minyak, pewangi, alkohol, silikon, dan paraben yang boleh menyebabkan kerengsaan kulit.

Penting juga untuk anda memilih bedak wajah dengan formula noncomedogenic atau tidak terdedah kepada penyumbatan pori-pori muka. Ia bagi mengelakkan anda terdedah dengan masalah jerawat.

HIJABISTA: Jika anda sukar untuk memilih bedak yang sesuai untuk kulit wajah anda, berjumpalah dengan pakar kulit untuk mendapatkan cadangan cara memilih bedak wajah mengikut warna kulit dan jenis kulit anda. Tentu ia lebih memuaskan hati.


Didik Anak Bertaqwa Di Awal Usia Dengan Melaksanakan Ibadah Puasa, Ini Hikmahnya!

Ramadan adalah masa istimewa dalam setahun apabila umat Islam diwajibkan berpuasa. Ini membantu kanak-kanak belajar tentang kewajipan agama mereka sejak awal.

Kebanyakan kanak-kanak apabila berpuasa mereka akan mengalami hari-hari apabila berasa sukar untuk makan atau minum. Kadang-kadang, ibu bapa tidak tahan melihat anak-anak mereka lapar atau dahaga.

Lebih mudah untuk mempelajari sesuatu apabila usia meningkat, kerana badan anda lebih biasa melakukannya. Walau bagaimanapun, ia juga penting untuk belajar sejak kecil, supaya anda boleh mempelajari sesuatu dengan cepat dan mudah.

Apabila anak-anak belajar tentang ketakwaan, ia sering membantu untuk memulakan dengan perkara-perkara seperti berpuasa semasa Ramadan. Salah satu cara untuk membantu mereka membiasakan diri berpuasa ialah dengan memulakan puasa setengah hari sahaja, yang dikenali sebagai “puasa beduk atau puasa Zohor” Dengan cara ini, mereka secara beransur-ansur boleh membiasakan diri berpuasa lebih lama.

Dalam Islam, puasa adalah satu cara untuk meningkatkan kesihatan dan melatih tubuh badan. Ia tidak diperlukan untuk kanak-kanak yang belum mencapai akil baligh, kerana mereka tidak dianggap sebagai dewasa penuh.

Maksudnya, “Kewajiban diangkat dari tiga orang, iaitu anak kecil hingga ia baligh, orang yang tidur hingga bangun, dan orang gila sampai ia sedar.” (HR Abu Dawud dan Ibnu Majah)

Hadis tersebut menjelaskan bahawa anak yang belum matang secara seksualnya belum mencapai tonggak mukallaf, yang bermaksud mereka tidak diwajibkan mengikut perintah agama seperti solat lima waktu, puasa di bulan Ramadhan, dan kewajipan syariah yang lain.

Di bawah undang-undang Syariah, kanak-kanak yang belum baligh tidak diwajibkan secara sah untuk mematuhi kewajipan agama seperti berpuasa pada bulan Ramadan, tetapi jika mereka berumur tujuh tahun atau lebih, ibu bapa mereka mungkin meminta mereka mula mengikut peraturan ini.

Jika anak anda berumur sepuluh tahun dan boleh berpuasa, tetapi tidak mahu berpuasa, maka ibu bapanya boleh memukulnya sebagai cara untuk memaksanya berpuasa.

Sebab utama berpuasa adalah penting untuk kanak-kanak kecil kerana ia membantu mereka membentuk watak yang kuat. Mereka boleh berpuasa untuk tempoh yang singkat, seperti dari bangun pagi hingga waktu makan tengah hari, atau untuk tempoh yang lebih lama, bergantung pada umur mereka.


Tersentuh Perkongsian Wanita Ini, Dua Beradik Kumpul Duit Beli Kek Di Kedainya Untuk Hari Jadi Ibu Mereka

Pendidikan yang ingin diterapkan kepada anak perlu bermula daripada kecil supaya dapat dilentur dengan potensi diri yang baik.

Bukan saja ibu bapa perlu memainkan peranan memberi pendidikan kepada anak, bahkan guru, ulama dan setiap anggota masyarakat yang berada dalam sesuatu persekitaran berkewajipan untuk mendidik.

Daripada Abu Hurairah RA, Rasulullah SAW bersabda: “Setiap anak yang lahir dilahirkan di atas fitrah, maka kedua-dua orang tuanya menjadikannya Yahudi, Majusi, atau Nasrani.” (HR Bukhari)

Pendakwah Indonesia, Sheikh Sidi Rohimudin Nawawi al-Bantani berkata, hadis itu membawa maksud setiap anak mempunyai nilai kebaikan dalam diri sejak lahir.

Sheikh Rohimuddin berkata, setiap manusia yang dilahirkan mempunyai potensi baik dan sifat semula jadi yang bersih serta suci.

“Dalam diri manusia, tetap ada potensi baik dalam diri. Sifat buruk itu hanya datang kemudian disebabkan keburukan dan nafsu yang mengubah diri mereka.

“Malah ibu bapa juga yang mendidik anak untuk hidup berdasarkan fitrah, iaitu melalui pendidikan dan kehidupan yang diterapkan.

Berikut perkongsian Umi Diyazara yang begitu menyentuh jiwa.

Cerita pagi ni..

Umi: ye dik nak cari kek ap..
Adik: ni rm berapa..
Umi: rm9. 90.. Adik nak beli kek untuk siapa?
Adik: untuk mak.. Kek cheese ada?
Umi: ada kek cheese rm15.
Adik: ##&#&&#&#&# (senyap sambil npk berfikir)
Umi: adik ada berapa rm?
Adik: rm20.
Umi: tpe la akk bgi kek cheese rm10 je..
Adik: ok nak coklat 1,kek cheese 1..

Umi tanya die.. Kumpul sdri ka duit ni.. Die cakap kumpul dengan kakak.. Dari awl bulan 1.. Korang kalau nak tau.. Die dan kakak die kumpul duit sekolah tiap hari nak beli kek untuk Hari jadi mak die hari ni.. Mak diorang xtahu diorang beli kek ni.. Kakak die umur 13.. Die umur 11 tahun.. Datang kedai umi naik basikal..

Allah.. Tersentuh hati bila lihat anak-anak yang pandai menhargai ibu mereka semoga menjadi anak2 yg berbakti pada ibu bapa, dan berjaya di masa hadapan.. Aamiin..

HIJABISTA: Semoga anak ini menjadi anak yang soleh dan solehah dan dipermudahkan urusan dunia dan akhirat.


10 Hari Persediaan Menjelang Ramadan, Ini Checklist Menyambut Bulan Penuh Keberkatan

Persediaan bulan Ramadan bukan sehari sebelum datangnya Ramadan, malah kita dianjurkan membuat persediaan sebaik-baiknya persediaan itu di buat awal-awal sebelum Ramadan. Bulan istimewa ini datangnya 3 golongan yang kita tidak jangka.

Bulan Ramadan adalah mulanya golongan yang tidak pernah beribadah kepada Allah tetapi mereka berazam untuk beridah kepadaNya, bulan ini adalah satu permulaan untuk berubah. Golongan kedua, golongan yang sentiasa beribadah meningkatkan ibadah berganda dan golongan ketiga membentuk golongan yang maksum.

Jadi apakah persedian yang telah kita siapkan untuk menyambut Ramadan. Jom berikan salam pada bulan Ramadan:

Ahlan Wa Sahlan Ya Ramadhan

Tidak lama lagi kita bakal menyambut Ramadhan al Mubarak. Bersediakah kita? Bulan yang besar dan penuh keberkatan serta banyak kelebihannya haruslah disambut dengan penuh perasaan ta’zim (membesarkan) dan mengalu-alukannya.

Bulan Ramadhan adalah bulan yang terlalu banyak kelebihannya. Di dalamnya terdapatnya malam lailatul Qadar iaitu malam kemuliaan yang lebih baik dari 1000 bulan. Pada bulan tersebut Allah membuka pintu syurga, menutup pintu neraka dan mengikat syaitan-syaitan untuk memberi peluang kepada manusia membersihkan diri mereka sebersih-bersihnya.

Amal-amal ibadah dan kebajikan digandakan Allah di mana yang sunat diberi pahala wajib/fardhu dan yang fardhu menyamai 70 fardhu di bulan-bulan yang lain.

Selalulah membaca doa ini agar kita disampaikan pada bulan keberkatan:

“Allahumma Ballighna Ramadhan”

— Merupakan doa dan harapan.

Menjadi tanda bagi hamba-hamba yang soleh bahawa mereka mengidam dan tamakkan limpahan Allah dalam bulan ini (Rahmat, Keampunan, Pelepasan dari Neraka). Kita mesti sentiasa berjaga-jaga agar peluang ini tidak disia-siakan atau berlalu tanpa dimanfaatkan. Maka bagaimanakah caranya kita menyambut kedatangan bulan Ramadhan yang mulia ini?

Persediaan yang rapi dan terancang sangat penting dalam menjayakan Ramdhan kali ini. Janganlah sia-siakan peluang kali ini kerana entah-entah inilah Ramadhan terakhir buat kita.

Para sahabat yang bersama dengan Rasulullah s.a.w dididik menyambut dan menanti Ramadhan dengan penuh kerinduan dan kecintaan. Ini terbukti dengan doa mereka selama enam bulan sebelum Ramadhan menharap agar bertemu dengannya.  Kemudiannya, enam bulan selepas Ramadhan pula disi dengan tangisan kerana berlalunya Ramadhan.

Meskipun ramadan kali berbeza dengan tahun-tahun yang lalu, jangan kita rasa bersedih tidak dapat mengunjungi bazar ramadan, tidak dapat menunaikan terawih di masjid dan tidak dapat membuat keistimewaan yang pernah kita lalui tahun-tahun lepas.

Perintah Kawalan Pergerakan (PKP), adalah masa kita mendidik perkara yang baik di mana anda dianjurkan kumpul pahala bersama keluarga. Jalani ibadah kerana Allah mudah-mudahan bulan Ramadan kali lebih bermakna dari Ramadan yang lepas. Amin Ya Rabal Alamin!


5 Trik Ini Boleh Bantu Masalah Rambut Sering Terkeluar Dari Tudung. No 4 Paling Penting Untuk Jaga Aurat Hijabi.

Apabila menyarung hijab, benda paling tidak selesa adalah apabila anak rambut mula menjalar keluar dari hijab. Ini berlaku apabila kita memakai hijab untuk satu jangka masa yang lama. Kadang kala kita punya masa untuk membuka hijab dan memperbetulkan ikatan rambut tetapi selalunya masa yang kita ada sangat terhad. Lebih-lebih lagi jika kita mengenakan inner neck yang sudah longgar. Hijabi usah risau kerana ada beberapa trik boleh dilakukan dalam menyelesaikan masalah rambut terkeluar dari hijab dan memastikan aurat tetap terjaga.

Hanya mengikat rambut tidak mencukupi untuk mengelakkan anak rambut dari terkeluar. Gunakan klip rambut, bobby pin ataupun cekak getah untuk memastikan rambut sentiasa dalam keadaan rapi. Tapi jangan pin terlalu ketat ya. Sakit nanti!

Ada juga di antara kita yang tidak biasa memakai anak tudung tatkala berhijab. Bagi anda yang lebih sukakan selendang, pilih anak tudung yang berleher dan pakai cekak getah di dalam agar rambut anda kekal rapi. Jika anda mahu bersukan, penggunaan bandana sangat sesuai. Ia bukan sahaja menyerap peluh, rambut anda tidak akan mudah terlihat jika hijab anda basah. Kalau boleh anda perlu tukar anak tudung yang sudah longgar kerana boleh membuatkan rambut lebih banyak terkeluar.

Jika rambut anda tetap terkeluar walaupun sudah berklip rambut dan beranak tudung, cuba periksa stail rambut anda. Jika rambut anda panjang dan ‘layer’, cuba ikat tocang. Ia mungkin akan membantu sedikit. Sebolehnya elakkan dari rambut anda terkeluar tatkala berhijab. Rambut itu aurat yang wajib ditutup jadi peka akan keadaan hijab anda. Pastikan anda selesa sebelum melangkah keluar dari rumah.

Jika anda tidak mahu menggunakan inner neck, boleh terus membeli tudung yang direka dengan menyertakan inner neck sekaligus. Ini memudahkan anda terus menyarung dengan kemas tanpa memikirkan masalah anak rambut yang akan keluar. Biasanya tudung instan begini sangat selesa dan mudah sekali digayakan.

Boleh juga gunakan inner neck yang mempunyai tali di kiri kanan dan boleh diikat dengan kemas di belakang. ada juga tudung yang mempunyai inner neck rekaan begini dan memudahkan penggunanya untuk menggayakan hijab tanpa ada sebarang rambut terkeluar.


Jangan Malas Buat Peeling Pada Kulit Wajah, Barulah Kulit Glowing, Flawless & Tak Nampak Kusam

Siapa yang tidak menginginkan kulit yang sihat, licin dan selembut sutera? Bagi mendapatkan kulit wajah yang sihat, bebas jerawat, jeragat dan sebagainya, anda perlulah rajin membelai kulit wajah secara konsisten.

Tidak dapat dinafikan bukan semua orang bertuah dikurniakan kulit sihat, bermaya dan mulus tanpa jerawat, jeragat mahupun masalah kulit lain yang merimaskan. Oleh sebab itulah kita perlu rajin melakukan perawatan kulit wajah agar kulit wajah kekal sihat dan berseri.

Antara perawatan kulit wajah yang penting uintuk menaikkan seri kulit wajah ialah rawatan pengelupasan kulit wajah. Tujuan pengelupasan kulit ialah untuk menyingkirkan sel-sel kulit mati pada permukaan kulit. Jika sel-sel kulit mati ini masih menempel maka kesannya kulit akan kelihatan kusam dan kelihatan tidak bermaya.

Apabila kulit wajah tidak dilakukan proses pengelupasan maka ia akan menyebabkan terjadinya garis-garis halus, jerawat, perubahan warna kulit dan banyak lagi. Berikut kesan-kesan yang berlaku jika kita tidak melakukan proses pengelupasan kulit wajah.

MENCEGAH JERAWAT
Manfaat pengelupasan kulit wajah ialah untuk membantu mengatasi jerawat kerana ia boleh menurunkan pH kulit serta menyingkirkan bakteria pada kulit wajah. Pengelupasan kulit wajah juga membantu membersihkan kotoran kulit sehingga menyebabkan kulit lebih sihat dengan pori-pori kulit wajah yang tidak tersumbat.

KULIT LEBIH SIHAT, BERSIH DAN BERSERI
Manfaat pengelupasan wajah juga menjadikan kulit wajah tampil lebih sihat dan berseri.
Memang jelas berbeza kulit wajah yang dilakukan proses pengelupasan dengan yang tidak. Kulit kelihatan kusam, pucat dan kelihatan tidak berseri berbanding kulit wajah yang konsisten dengan pengelupasan.

SUPAYA PRODUK-PRODUK LAIN YANG DIPAKAI LEBIH BERKESAN PADA KULIT
Apabila sel-sel kulit mati dapat disingkirkan pada kulit wajah maka segala produk perawatan kulit wajah yang dipakai selepas itu akan lebih mudah meresap ke dalam lapisan kulit wajah. Ia membantu produk lain yang anda pakai pada kulit anda menembusi lebih dalam.

MEMINIMUMKAN KEROSAKAN KULIT AKIBAT SELARAN CAHAYA MATAHARI DAN HIPERPIGMENTASI
Pendedahan kulit wajah pada sinar cahaya matahari boleh menyebabkan kerosakan kulit wajah. Proses pengelupasan menjadikan kulit wajah memulihkan kembali kulit wajah yang rosak. Bagi mereka yang mengalami masalah pigmentasi, proses pengelupasan amat membantu memulihkan kembali keadaan kulit wajah. Hasilnya kulit kelihatan lebih rata dan lebih muda.

MENGHALUSKAN GARIS-GARIS HALUS DAN  KEDUTAN
Pengelupasan kulit wajah juga akan membantu untuk menghaluskan garis-garis halus pada kulit wajah. Ia juga turut membantu untuk memudarkan serta menghilangkan kedutan pada kulit wajah secara perlahan-lahan.

HIJABISTA: Proses pengelupasan mampu menghasilkan kulit baru yang bebas kusam dan menjadikan wajah lebih cerah dan berseri secara semula jadi.


“Cantiknya Fasha Berhijab, Bagai Bidadari,” – Netizen Puji Penampilan Fasha Sandha Di Majlis Pernikahannya

Pelakon Fasha Sandha akhirnya selamat bergelar isteri kepada pasangannya, Aidil Aziz dalam satu majlis akad nikah yang cukup sederhana. Hanya dengan sekali lafaz pasangan ini sah disatukan sebagai suami isteri tepat jam 8.45 pagi di Masjid Tuanku Syed Putra Jamalullail, Kangar Perlis.

Pada majlis itu, Fasha mengambil keberkatan dengan memakai hijab lengkap yang dipadankan dengan dress rona putih. Dengan solekan ringkas menyerlahkan kejelitaan ibu kepada dua cahayamata ini.

Ternyata penampilan Fasha sangat oustading di majlis pernikahannya. Dress putih sentuhan dari pereka duo Rizman Ruzaini nyata cukup cocok sekali kala tersarung pada tubuh Fasha Sandha.

Paling menyempurkan penampilan di majlis akad nikah adalah hijab yang dililit cukup sempurna dan tidak keterlaluan serta menutup leher.

Ditambah dengan solekan sentuhan Dato Alha Alfa menyerlahkan kejelitaan wajah Fasha Sandha. Malah penampilan Fasha di majlis pernikahannya itu juga turut mendapat pujian netizen.

Ramai juga mendoakan agar Fasha kekal berhijab dan istiqamah selepas ini. Tidak kurang yang mengucapkan selamat pengantin baru kepada keduanya dan moga berbahagia till jannah.


Impikan Baju Bersaiz S Menjelang Syawal, 26 Resipi Overnight Oats Ini Gerenti Sedap. Kenyang Sepanjang Hari!

Salah satu cara mudah untuk diet adalah dengan menjaga pemakanan. Jika mengimpikan baju raya bersaiz S boleh mengamalkan makan resipi menggunakan oats yang dikatakan boleh menurunkan paras kolesterol dalam badan.

Resipi yang telah dibuat ini boleh boleh disimpan dalam peti sejuk semalaman dan tambahkan kekacang atau buahan untuk makannya mengikut citarasa masing-masing.

Bismillah.

Mudah sahaja nak buat overnight oatmeal ni. Hanya 5 bahan asas. (Untuk bekas sederhana besar)

Campur semua dalam 1 bekas (saya guna bekas kaca kerana proses penyejukan akan lebih sekata). Biarkan semalaman di dalam peti sejuk. Tambahkan buah-buahan, kekacang, kismis mengikut selera masing-masing.

Sangat sesuai untuk mereka yang berdiet dan nak kurangkan tahap kolesterol dalam badan.

Selamat mencuba!

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:

Bahan tambahan:


Hukum Sambut Hari Bapa, Boleh Atau Tidak Kita Sebagai Muslim Meraikan Hari Istimewa Ini

Tidak kisahlah sama ada anda memanggil dengan panggilan bapa, ayah, papa, abah dan sebagainya, individu itu tetap orang sama iaitu antara individu paling penting dalam kehidupan kita.

Selepas ibu, bapa merupakan orang yang bertanggungjawab membesarkan dan mencorakkan kehidupan awal kita.

Justeru, sambutan Hari Bapa yang jatuh hari ini wajar dimanfaatkan sebaik mungkin untuk menghargai jasa dan pengorbanan golongan bapa.

Umumnya, ramai daripada kita terlepas pandang betapa tinggi dan besarnya jasa seorang bapa. Maka tidak hairanlah ada yang menganggap Hari Bapa tidak sepenting Hari Ibu.

Namun sebenarnya, adakah kita dibenarkan menyambut perayaan seperti Hari Ibu dan Hari Bapa? Jika boleh, apakah panduan untuk merayakannya?

Berikut penjelasan dari Mufti Wilayah.

Firman Allah SWT:

وَقَضَىٰ رَبُّكَ أَلَّا تَعْبُدُوٓا۟ إِلَّآ إِيَّاهُ وَبِٱلْوَ‌ٰلِدَيْنِ إِحْسَـٰنًا ۚ إِمَّا يَبْلُغَنَّ عِندَكَ ٱلْكِبَرَ أَحَدُهُمَآ أَوْ كِلَاهُمَا فَلَا تَقُل لَّهُمَآ أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا ﴿٢٣﴾ وَٱخْفِضْ لَهُمَا جَنَاحَ ٱلذُّلِّ مِنَ ٱلرَّحْمَةِ وَقُل رَّبِّ ٱرْحَمْهُمَا كَمَا رَبَّيَانِى صَغِيرًا ﴿٢٤﴾ رَّبُّكُمْ أَعْلَمُ بِمَا فِى نُفُوسِكُمْ ۚ إِن تَكُونُوا۟ صَـٰلِحِينَ فَإِنَّهُۥ كَانَ لِلْأَوَّ‌ٰبِينَ غَفُورًا ﴿٢٥﴾

Maksudnya: Dan Tuhanmu telah memerintahkan supaya kamu jangan menyembah selain dia dan hendaklah kamu berbuat baik pada ibu bapamu dengan sebaik-baiknya. Jika salah seorang di antara keduanya atau kedua-duanya sampai berumur lanjut dalam pemeliharaanmu, maka sekali-kali janganlah kamu mengatakan kepada keduanya perkataan "ah" dan janganlah kamu membentak mereka dan ucapkanlah kepada mereka perkataan yang mulia. Dan rendahkanlah dirimu terhadap mereka berdua dengan penuh kesayangan dan ucapkanlah: Wahai Tuhanku, kasihilah mereka keduanya, sebagaimana mereka berdua telah mendidik aku waktu kecil. Tuhanmu lebih mengetahui apa yang ada dalam hatimu. Jika kamu orang-orang yang baik, maka sesungguhnya Dia Maha Pengampun bagi orang-orang yang bertaub. (Surah al-Isra’: 23-25)

Ayat di atas menunjukkan tanggungjawab seorang anak terhadap ibu bapanya iaitu mendoakan kesejahteraan mereka, berbuat baik, memberi bantuan yang sewajarnya sebagai mengenang dan membalas jasa ibu bapa atas pengorbanan mereka yang tidak ternilai.

Berkenaan dengan sambutan Hari Bapa atau Hari Ibu, suka dinyatakan bahawa:

Saya melihat isu seperti ini lebih kepada istilah sahaja di mana hakikat perayaan dalam Islam hanya dua, iaitu Hari Raya Aidilfitri dan Hari Raya Haji.

Berkenaan dengan memuliakan ibu bapa, ia tidak terhad pada masa atau tarikh tertentu. Malah kewajipannya adalah berpanjangan dan berkekalan sepanjang hayat. Justeru, perayaan seperti ini lebih menghampiri pengaruh Barat yang terpaksa mewujudkan perayaan bagi menghormati ibu dan bapa. Sedangkan bagi orang Islam, anjuran supaya memuliakan dan menghormati kedua ibu bapa sebenarnya sudah dititikberatkan di dalam al-Quran dan al-Sunnah Nabi SAW, tanpa terikat dengan masa dan tempat.

Saya tidak menganggap bahawa merayakan Hari Ibu dan Hari Bapa sebagai perkara yang tidak dibolehkan. Tetapi hendaklah dengan menepati beberapa syarat:

Menganggap Hari Ibu atau Hari Bapa sebagai penghormatan tambahan buat mereka, bukannya menyempitkan skop menghormati mereka hanya pada tarikh tersebut.

Tidak menjadikan ia sebagai satu bentuk perayaan dengan ertikata perayaan keagamaan, tetapi sebagai sambutan secara adat sahaja.

Sewajarnya seseorang Islam sentiasa menghormati ibubapa dan pada saat yang sama memahami ajaran Islam supaya ketaatannya sentiasa selaras dengan syariat Islam.

Berikut empat perkara yang dilakukan seorang ayah, tetapi kebanyakan daripada kita terlepas pandang atau tidak menyedarinya.

SUMBER KEWANGAN
Selalunya jika hendak minta duit, anak-anak akan minta dengan mak. Namun sebenarnya duit itu ‘datangnya’ dari seorang ayah sebab menjadi tanggungjawab seorang ayah menyediakan keperluan anak-anak. Tetapi pernahkah kita terfikir apa yang dilalui seorang ayah untuk membawa pulang rezeki untuk dinikmati keluarga? Tekanan kerja, tekanan di jalan raya dan tekanan untuk membahagikan perbelanjaan agar mencukupi? Maka luangkan sedikit masa untuk menghargai pengorbanan ayahmu!

IKON ATAU IDOLA
Jika anda seorang perempuan, anda akan mahukan teman hidup yang, jika tak seratus peratus serupa, mungkin 50 peratus menyerupai karakter ayah anda. Jika anda seorang lelaki, anda belajar untuk menjadi lelaki budiman daripada ayah anda.

SUMBER RUJUKAN
Apa yang anda tahu hari ini, kebanyakannya adalah daripada bapa. Tak kisahlah isu politik, sukan atau kehidupan secara amnya. Cuma bab artis dan drama TV sahaja yang ayah anda mungkin tak tahu.

GURU DISIPLIN
Tidak dapat dinafikan, bapa merupakan guru disiplin yang membentuk perilaku anak-anak. Jika si bapa tegas orangnya, kemungkinan untuk anak-anaknya menjadi berdisiplin sangat tinggi. Pengurusan masa, ketelitian, disiplin kebiasaannya dibentuk oleh seorang ayah.

HIJABISTA: Selamat Hari Bapa kepada semua bapa dan ayah hebat di seluruh dunia! Berikan tepukan tahniah untuk diri sendiri. Memang bukan mudah menjadi seorang bapa.

Sumber kredit: Laman web rasmi Pejabat Mufti Wilayah Persekutuan dan Facebook Datuk Dr. Zulkifli Mohamad al-Bakri


Kulit Kering Punca Solekan Tampak Comot, Atasinya Dengan 7 Panduan Yang Mudah Ini!

Bukan sahaja masalah kulit berminyak, malah memiliki kulit yang kering juga menjadi salah satu punca solekan tidak kemas dan rapi. Malah, teknik solekan juga seharusnya berbeza saat dioleskan pada kulit wajah yang kering.

Untuk memastikan solekan anda tampak rata dan tidak menggelupas, team Hijabista kongsikan kepada anda beberapa panduan solekan yang boleh anda cuba, khas untuk kulit yang kering!

Pengelupasan

Apabila solekan diaplikasikan ke wajah, kulit yang mengelupas akan lebih jelas kelihatan. Skrub bahagian yang kering dengan menggunakan kain pembersih setiap hari atau pupur wajah yang boleh membuang lapisan kulit mati tanpa efek kulit mengelupas. Untuk kesan lebih optimum, buang lapisan kulit mati dengan berus pembersih sonic.

Hidrasi Kulit

Tambah hidrasi kulit, solekan anda pasti lebih bersinar. Gunakan serum atau minyak yang akan meresap secara konsisten ke dalam kulit yang dapat mengimbangi kelembapan kulit.

Bedak Asas Khusus Untuk Kulit Kering

Bedak asas kalis air dan yang mengawal minyak boleh menyedut kelembapan kulit. Cari bedak asas yang dapat menghidrasi kulit anda dan memudarkan efek kulit mengelupas.

Jangan Lupa Concealer!

Pakar berpendapat formula bagi concealer tidak sepatutnya terlalu pekat kerana ianya akan memperlihatkan kulit kering. Jadi pilih concealer cecair dengan refleksi ringan.

Elak Menggunakan Jari

Jari anda akan menyerap pelembap yang disapukan pada wajah! Sukar mendapat kemasan akhir yang rata dan lembut jika anda menggunakan jari untuk menyapu pelembap ke atas kulit yang sangat kering. Gunakan berus sintetik dan kemudian gunakan span Beauty Blender untuk menekan solekan ke wajah agar lebih sempurna.

Jauhi Produk Berasaskan Serbuk

Bedak asas berasaskan serbuk, kompak, dan juga pemerah pipi akan menyerap lembapan kulit dan menjadikan kulit lebih kering. Anda disarankan untuk mencari pemerah pipi yang boleh disapu ke atas solekan tanpa kelihatan berminyak dan kotor. Gunakan span untuk pemerah pipi.

Kuasa Glow

Gunakan pelembab yang lebih gelap dari tona kulit anda. Diikuti dengan krim pemerah pipi berwarna terang untuk menyerlahkan mata dan membuatkan wajah kelihatan kemerah-merahan. Atau gunakan bronzer berasaskan krim yang tidak bertekstur matte, kerana ia akan menampilkan kulit kering.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.